Martxan da Mungia Indartzen bonu kanpaina - Deia\nMartxan da Mungia Indartzen bonu kanpaina\nUdalak 20 euroko sortak banatu ditu herriko etxebizitza guztietan zehar\noier pérez 23.06.2020 | 00:23\nAger Izagirre alkatea eta Nagore Torre, alkateordea, bonoak hartuta. Argazkia: M. U.\nAger Izagirre alkatea eta Nagore Torre, alkateordea, bonoak hartuta.\nmungia – Azken hilabeteetan Bizkaiako eremu osoan bizitako osasun-egoera larriak oso modu bortitzean astindu du bertoko herrietako ekonomia; kasu batzuetan besteetan baino modu nabarmenagoan, izan ere, asko izan dira pertsiana bi hilabeteetan zehar itxita izan duten negozioak. Hau kontuan izanda, erakunde desberdinak herrietako ekonomia susta-tzeko kanpaina ugari martxan jartzen ari dira azken asteetan eta, Mungiaren kasuan, aurreko zapatuan, hilak 20, hasi zen Mungia Indartzen ekimeneko bonu kanpaina martxan. Guztira, 160.000 euroko inbertsioa egin du herriko gobernuak bertoko etxebizitza guztietan 20 euroko balioa daukaten bonu sortak banatzeko. Horrenbestez, familia zein norbanako mungiar guztiek badituzte jada euro bateko balia dauzkaten lau bonu, hiru euroko bi eta bost euroko beste bi. Kasu honetan, proiektuaren helburua Mungiako ekonomia berpiztea dela kontuan izanda, bertoko denda, ostalaritza establezimenduetan eta zerbitzuetan erabili ahal izango dira txarteltxo hauek, zapatuan hasita eta datoreen hilabeteko, uztaileko, 19 egunera arte. Hiru bonu moten kasuetan derrigorrezkoa izango da gutxiengo gastu bat egitea; euro batekoak erabiltzeko hiru euroko gastua, hiru eurokoentzako bederatzi euro eta, amaitzeko, bost eurokoak hamabost.\n"Laguntza-pakete hau jarri dugu abian, bai gure auzokideei lagun-tza emateko, bai bertako merkataritzari bultzada emateko ere", azaldu zuen Ager Izagirrek, Mungiako alkateak Mungia Indartzen kanpainaren inguruan. Aldi berean, Izagirrek biztanleriaren kolaborazio eta elkartasunari deialdia egin zion, herriko merkataritza, ostalaritza eta zerbitzu guneen atentzioaren eta produktuen kalitate handia azpimarratuta: "Orain, inoiz beino gehiago, gure erosketak Mungian egiteko sasoia dugu".\nGuztira, 120 denda, taberna, jatetxe eta zerbitzu establezimendutik gora izaten ari dira bonu kanpaina arrakastatsu honen partaide; 17 zerbitzu, 31 ostalaritza lokal eta 74 merkataritza dendak. Horrenbestez, esan daiteke mungiarrek oso aukera onda daukatela edozein motatako produktuak eskuratu ahal izateko, euren etxeetako ekonomia neurri batean zainduta bonuek eskainitako beherapenak baliatuta. Gainera, Udaletik azaldu zuten bezala, bertoko atentzioa oso hurbila da, izan ere, inguruko auzokideak dira bezeroak laguntzen dituztenak.\nlaguntza desberdinak Bonu kanpaina berri honen aurretik laguntza proiektu desberdinak martxan jarri zituen Udalak eta Mungialdeko Behargintzak herriko ekonomia suspertzeko. Berez, Mungia Indartzen kanpainak ildo desberdinetako jarduerak planteatu ditu azken hilabeteetan; aholkularitza-zerbitzua eta informazioa behar dutenen esku jartzea, enplegu-prestakuntza eta negozioak martxan jartzea eta, amaitzeko, laguntza ekonomikoak herritarrei, bertako merkataritza eta ostalaritzari, autonomoei eta mikroenpresei. Ardatz desberdin hauetako ekintzak aurrera eraman ahal izateko, 470.000 euroko aurrekontua maneiatu izan du antolakuntzak.\nUztailaren 19ra arte. Pasaden zapatuan, ekainak 20, martxan jarri zenetik, Mungiako biztanleek datorren hilabetera arte erabili ahal izango dituzte Udalak etxebizitza guztietan banatutako 20 euroko balioa daukaten bonu sortak.\nBertoko merkataritzaren balioa. Ager Izagirrek biztanleria proiektu honetan parte hartzera animatu zuen. Alde batetik, herriko denda, jatetxe, taberna eta zerbitzuetako langileek eskaintzen duten hurbiltasuna eta euren eskaintzaren kalitatea goraipatu zituen. Beste alde batetik herritarren kolaborazio eta elkartasunarekiko deialdia egin zuen: "Orain inoiz baino gehiago, gure erosketak Mungian egiteko sasoia dugu".\nZero Zabor Uretan Ondarroan eta Bermeon izango da asteon.\nGetxok arratoiak hiltzeko urteko bigarren kanpaina trinkoa abiarazi du.\nBarakaldo Kontsumo Bonoa, eskuragarri gaurtik aurrera.


Erretiratutako medikuen eta erizaintzako pertsonalaren babesa, pandemiaren seigarren olatuan | OSI EZKERRALDEA ENKARTERRI CRUCES\nInicio Nabarmena Erretiratutako medikuen eta erizaintzako pertsonalaren babesa, pandemiaren seigarren olatuan\nSeigarren olatuak indarrez jo dionean osasungintza-sistemari kutsatze eta laneko baja kopuru handiak eraginez, gure erakundeak erretiratutako medikuen eta erizaintzako pertsonalaren laguntza ordainezina jaso du. Hilabetez laguntzen aritu dira administrazio-kudeaketa lanetan eta herritarrak txertatzen.\nAlde batetik, erretiratutako langile medikoek lagundu dute Covid-19ko kasu ugariek eragindako aldi baterako ezintasun-eskaeren bolumen handia kudeatzen, lehen mailako arretako kontsultetan gainkarga eta administrazioko izapide ugari sortzen ari baitziren. Osasun Sailaren webgunean horretarako prestatutako web-formularioaren bitartez eskatutako laneko bajak eta aldi baterako ezintasunak kudeatzen aritu dira, batez ere.\nBestalde, erretiratutako erizaintzako pertsonala Covid-19ari aurre egiteko txertaketa-prozesuan laguntzen aritu da. Denbora horretan jarduera gauzatzen aritu dira ESIak herritarrak txertatzeko erabili dituen kanpoko bitarteko guneetan: Zubialde (Portugalete), Kontsumoko Bulegoa (Santurtzi), Gazte-moduluak (Ortuella) eta herriko frontoia (Zalla).\nBeren eskarmentua ez ezik, jakintza eta laguntzeko borondatea ere ekarri digute. ESIak eskerrak eman nahi dizkie seigarren olatuari aurre egiteko ekarpenagatik, borondateagatik, laguntzagatik eta lankidetzagatik.\nNoticia anteriorKirutrack tresnari esker, pazienteekiko harremana hobea da Gurutzetako Unibertsitate Ospitalean\nNoticia siguienteEEGko ESIaren 2022ko kudeaketa-planaren aurkezpena


Ausazko eta diru jokoak txarto erabiltzeagatik gero eta gazte gehiago gure Elkartera hurbiltzen direla ikusi dugu. Izan ere, lehen batezbestekoa 40 eta 45 urte bitartekoa bazen ere, orain 25 eta 35 urte bitartekoa da. Esan beharra dugu azken hamarkada honetan umeak eta nerabeak bideojokoak erabiltzera ohitzen hasi direla eta duela gutxiago baita “teknologia berriak” ere: hots, sakelakoak eta Internet.\nGaztetxoenak horretara bultzatzeko arrazoien artean aipatzekoak dira gizartearen presioa, jakin-mina, ez aspertzeko sentsazio biziak bilatzea, debekatutakoak duen erakargarritasuna,… Horiek guztiek euren aisialdian jokoan aritzeko ohitura hartzea bultza dezakete.\nJokoa eta teknologiak modu osasuntsuan erabil badaitezke ere, gazte batzuek horiek kontrolatzeko arazo larriak dituzte. Horrek guztiak hainbat ondorio dakar, besteak beste: komunikazio arazoak, bakardadea, ikasketetan errendimendu eskasa izatea, eskolara ez joatea, gurasoekiko harremanetan arazoak izatea, umore aldaketak, depresioa, apatía, motibaziorik eza, lo alterazioak, urduritasuna, arazo fisikoak (ikusmena, bizkarra…), jokatzen jarraitzeko senideei lapurreta txikiak egitea, teknologia berriekin zerikusia duten produktuen erosketan eta/edo kontsumoan gehiegizko gastua sortzea.\nTalde horietan egindako prebentzio-lanak nagusiagoak diren beste taldeetan baino emaitza hobeak eman ditzake. Izan ere, beraien nortasuna eta jokabideak garatze-bidean daudenez, errazagoa da osasuntsuak ez diren ohiturak aldatzea eta osasuntsuak direnak indartzea.\n2003. urtean ON LINE ZUREKIN Aholkularitza Zerbitzua martxan jarri zen. 30 urtetik beherakoei zuzenduta dago eta bere helburua da ausazko joko, bideojoko eta teknologia berriak erabiltzearekin, neurriz gaindi erabiltzearekin eta/edo horiekiko mendekotasuna izatearekin zerikusia duten egoeren inguruan gazteei aholku emateaz gainera, hezkuntza, familia eta gizarte esparruan ere orientabidea ematea.\ntitle Filter # erakutsi 5101520253050100Guztiak\n#\t Artikuluaren izenburua\t Egilea\t Ikustaldiak


Berria egunkaria: "Nitrogenoz gainezka" - BC3 Basque Centre for Climate Change - Klima Aldaketa Ikergai Dr.Agustin del Prado, BC3 ko ikerlariak Berria" />\nBerria egunkaria: “Nitrogenoz gainezka”\nPublished by BC3Research Agustín del Prado at 7 otsaila, 2016\nNitrogenoa eta Klima aldaketa\nDr.Agustin del Prado, BC3 ko ikerlariak Berria egunkariari eskeinitako elkarrizketa jarraian (2016-02-07)\nOsasunean, ingurumenean eta klima aldaketan eragin kaltegarriak ditu gizakiak sorrarazitako nitrogeno erreaktiboak. Ikerketa batek arazoaren tamaina mahai gainean jarri du.\nGizakiak sorrarazitako karbonoa jotzen da klima aldaketaren erantzule nagusitzat, eta horren eragina zenbatu ahal izateko karbono aztarna kontzeptua ere eguneroko hizkeran sartu da. Erakunde edo gizabanako bakoitzak bere jardueraren ondorioz isurtzen duen karbono kopurua kalkulatzen da horrela. Hain ezaguna ez bada ere, nitrogenoak klima aldaketan, osasunean eta ingurumenean eragin handia du, eta, hortaz, bere aztarna kalkulatzea ere badago.\nAtmosferaren %78 betetzen du elementu horrek, baina egoera horretan dagoenean oso egonkorra da. Oxigenoarekin batzen denean, ordea, nitrogeno erreaktiboa bilakatzen da, baina hor ere ez dago arazorik. BC3 Basque Centre for Climate Change institutuko Agustin del Prado biologoak azaldu duenez, bizitzarako behar-beharrezkoa da nitrogeno mota hori, landareek hazteko eta proteinak sortzeko erabiltzen dutelako. «Hala ere, ongarri sintetikoak asmatu zirenetik, landareek aprobetxatu ezin duten kopuru bat ingurumenera isurtzen da».\nArazoa, beraz, nitrogenoaren eta nitrogeno erreaktiboaren arteko oreka galtzen denean sortzen da. Eta, kasu horretan ere, adituek ohartarazten dutenaren arabera, giza jardueraren ondorioz oreka hori aldatzen ari da. Orain zientzialariek datu gehiago dituzte mahai gainean. Nature Geoscience aldizkarian hilabete honetan argitaratu den ikerketa batek neurtu du lehen aldiz nitrogenoari lotutako datu sorta bat mundu osoan. 2010eko datuak hartuta, 189 milioi tona inguru isuri ziren mundu osoan. Horietatik 161 milioi tona industriari dagozkie, eta 28 milioi tona, berriz, kontsumitzaileei. Txina, India, Ameriketako Estatu Batuak eta Brasil dira nitrogeno honen %46aren erantzuleak.\nBereziki, garatzeko bidean diren herrialdeek egiten dituzte nitrogeno isuri gehienak, baina herrialde aberatsen eskaria betetzeko egiten dute. Luxenburgo, Hong Kong eta antzeko herrialdeetan, esaterako, biztanleko 100 kiloko isuria izaten da urtero, eta Papua Ginea Berrian, Boli Kostan edo Liberian, berriz, 7 kilo baino ez.\n«Gizarteak kezka handiagoa agertu beharko luke nitrogeno erreaktiboak eragiten dituen kalteen harira», adierazi du Sydneyko Unibertsitateko (Australia) ikertzaile Arunima Malikek. Ikerketan parte hartu duen zientzialari hori iraunkortasunari loturiko gaietan aditua da.\nAnalisian, 188 herrialde eta 15.000 ondasun aztertu dituzte. Guztira 5.000 milioi horniketa-kate kontuan hartu dituzte. Kezka nagusia ingurumenean eta giza osasunean izaten diren ondorioen aldetik dator. «Airearen eta uraren kutsadura, klima aldaketa eta euri azidoa eragiten ditu nitrogenoak. Bereziki ongarrietan erabiltzen diren nitratoek lur azpiko urak kutsa ditzakete. Era horretan, ur hori giza kontsumorako desegokia bilakatzen da. Soroek asko sufritzen dute nitrato erreaktibo horren isuria dela-eta, eta zenbaitetan iturriko ura edatea ez da segurua. Horrek behartzen ditu eremu horietako biztanleak botilaratutako ura erostera».\n«Populazioak gora egin ahala, gero eta nitrogeno sintetiko gehiago sortzen dugu ongarri gisa erabiltzeko», azpimarratu du Malikek. Nekazaritza, garraioa eta energiaren ekoizpena dira nitrogeno erreaktiboaren iturri nagusiak. Zehazki, animalia produktuen kontsumo handia, prozesatutako janariak eta energia asko xahutzen duten kontsumo-ondasunak dira emisio gehien sortzen dutenak.\nKarbono isuriei buruz hitz egiten den modu berean, nitrogeno isuriei buruz ere mintzatzen hasi beharko litzatekeela uste du Malikik. «Nazioarteko hitzarmenak ezarri beharko lirateke nitrogenoa sortzen duten ondasunen garraioa kontrolatzeko. Ekoizleak eta kontsumitzaileak bere gain hartuko dituzten politikak, alegia». Isurien erantzukizuna nitrogenoari lotutako ondasuna sortzen duen herrialdearen eta produktua kontsumitzen duen herrialdearen artean banatzearen alde azaldu da aditua.\nAgustin del Pradoren arabera, badago aukera nitrogeno aztarna gutxitzeko. Nekazaritzan erabiltzen diren ongarri sintetikoak modu eraginkorragoan erabiltzearen alde agertu da.\n«Nekazariek ere dirua aurreztuko lukete horrela». Abeltzaintzari dagokionez, abereek elikaduran jasotzen duten proteina kopurua gehiegizkoa dela uste du adituak. «Kopuru hori %1 gutxituta ere emisioak asko jaitsiko lirateke». Zaborretara botatzen diren elikagaiei erreparatu die Del Pradok. «Sortzen diren produktuen %40 ez dira jaten. Ikaragarria da zifra». Elikagai horiek janda ere, gizakiak nitrogeno horren zati bat ez du aprobetxatzen, eta komunetik hondakin-uretara heltzen da. Hor ere egoera hobetzeko aldea ikusten du adituak. «Nitrogeno hori araztegietan berreskuratzeko teknologia eskura dago, baina oraingoz ez da egiten».\nIkusi elkarrizketa hemen: Iturria, Berria egunkaria (2016-02-07)


DGIPYME, ENISA eta CDTIren finantzaketa-ildoak.\nSPRI Taldeak duela gutxi aurkeztu ditu bere programa eta zerbitzu guztiak. Orain, berriz, Ekonomia, Industria eta Lehiakortasun Ministerioak gure herriko enpresei eskaintzen dizkien tresna finantzarioak aurkeztuko ditugu.\nIndustria eta ETEen Idazkaritza Nagusiak enpresei azaldu nahi die zein ekimen eskaintzen dizkien lehiakortasuna hobetzeko, tamaina handitzeko eta nazioarteko merkatu gehiagotara iristeko.\n***Horrekin batera, jardunaldian zehar alde biko elkarrizketak egingo dira, proiektu zehatzak lantzeko Gabriel Galánekin, Industria Zuzendaritza Nagusiko zerbitzu-buruarekin. Elkarrizketa bat nahi baduzu, eskatu ezazu posta elektroniko bat bidaliz helbide honetara: financia_industria@mineco.es


ESPAINIAKO AUZITEGI GORENAK CATALUNYAko PROCESari BURUZ EMANDAKO EPAI BIDEGABEA DELA ETA\nEspainiako Auzitegi Gorenak Kataluniako buruzagi independentisten aurka emandako epai ezin larriagoaren aurrean, honako erakunde adierazpen hau aurkezten dute EAJ/PNV EH Bildu eta Elkarrekin Donostia udal taldeek:\n1. Donostiako Udalak bere desadostasun osoa adierazten du Kataluniako buruzagi sozial eta politiko subiranistak zigortzen dituen epaiarekiko. Zintzotasun osoz, bidegabekeria itzela deritzo Espainiako Auzitegi Gorenaren epaiari. Eta, gainera, uste osoa du epai honek ondorio larriak dakartzala oinarrizko eskubide eta askatasunentzat.\n2. Donostiako Udalak deritzo prozesu judiziala bera ere ez da justua izan; aitzitik, arbitrariotasunez beteta izan da, funtsik gabeko akusazioetan oinarritu da, eta behin-behineko espetxealdiarekin presoen eskubideak urratu dira, Nazio Batuen Erakundeko Atxiloaldi Arbitrarioei buruzko lan taldeak salatu duenez. Hain zuzen, presoak askatzeko talde honek egindako eskaerari muzin egin zaio.\n3. Donostiako Udalak, bidegabekeria honen aurrean, preso guztien askatasuna aldarrikatzen du. Jordi Cuixart, Oriol Junqueras, Jordi Sànchez, Carme Forcadell, Jordi Turull, Raül Romeva, Dolors Bassa, Josep Rull eta Joaquim Forn aske nahi ditugu. Epai honen ondorio larriak zuzenean pairatu behar dituztenei eta haien senideei gure elkartasun osoa adierazi nahi die udal honek.\n4. Donostiako Udalak, zigor epai honetan, kezkaz antzematen du manifestazio eskubidearen, adierazpen askatasunaren, protestarako eskubidearen, bozkatzeko eskubidearen, autodeterminazio eskubidearen eta erabakitzeko eskubidearen kriminalizazio zantzuak. Erabat onartezina da. Demokrazian ezin dira kriminalizatu mobilizazio demokratiko eta baketsuak, ezta disidentzia politikoa ere. Demokrazian, bozkatzea ezin da delitu izan, konponbidearen parte baizik.\n5. Donostiako Udalak adierazten du salbuespenezko bide judizial, juridiko edo prozesalak alde batera utzi behar direla. Elkarrizketa eta negoziazio politikoari ekin behar zaio auzi hau bideratzeko. Konponbide demokratikoaren alde egin behar da, Kataluniako herritarrek euren etorkizuna libre eta demokratikoki erabaki ahal izatea aintzat hartuta. Premiazko eginkizuna da.\n6. Donostiako Udalaren ustez elkartasuna, askatasun demokratikoen eta eskubide zibil eta politikoen defentsa, bide errepresiboekiko arbuioa, eta herritarrek demokratikoki adierazitako borondatea oinarri duen konponbide politikoaren aldeko jarrera, gure gizartearen gehiengo zabalak partekatzen dituen oinarriak dira. Uneotan, ahalegin bereziz defendatu eta sendotu beharrekoak.\nDonostian, 2019ko urriaren 21a\nJon Insausti Maisterrena (EAJ/PNV udal taldea)\nReyes Carrere Zabala (EH Bildu udal taldea)\nAitzole Araneta Zinkunegi (Elkarrekin Donostia udal taldea)


Repsolen presidenteak trantsizio energetiko ordenatu eta posibilista defendatu du\nALBISTEAK Repsolen presidenteak trantsizio energetiko ordenatu eta posibilista defendatu du\nJosu Jon Imaz eta Antonio Brufau.\nAntonio Brufau Repsolen presidenteak Espainian trantsizio energetikoa “ordenatua eta posibilista” izatea defendatu du gaur, Madrilen egindako Akziodunen Batzar Nagusian, izan ere, bestela “gure herrialdearen balioaren funtsezko zati bat suntsitzeko arriskua dago”, haren esanetan.\nAntonio Brufauk berariaz nabarmendu du Repsolek klima aldaketaren aurkako borrokan hartu duen konpromisoa eta industriak ekonomia garatuak sortu eta mantentzeko duen garrantzia aldarrikatu du. “Industriak balio erantsi handiko lanak eta soldata duinak sortzen ditu, baita hazkundea, ikerketa eta etorkizuna ere”, adierazi du akziodunen aurrean.\n“Neutraltasun teknologikoaren kontzeptua baztertu eta teknologia gutxi batzuen alde apustu egiteak industria sarea suntsitzea dakar, hobekuntzaren mesedeko ikerketa murrizten du eta mundu hobea izateko aukerak gutxitzen ditu epe ertain eta luzean”, gaineratu du Brufauk gaurko agerraldian.\nBestalde, Josu Jon Imaz kontseilari ordezkariak konpainiaren iazko lorpen nagusiak errepasatu ditu, izan ere, 2018an, Repsolek azken zortzi urteotako emaitzarik onena lortu zuen, energia anitzeko hornitzaile gisa izandako hazkundea indartuz.\nJosu Jon Imazek ziurtatu duenez, 2018an, “Repsolek garrantzi handiko aurrerapausoa eman du trantsizio energetikoan giltzarrizko eragilea izateko konpromisoan”, eta abian jarri dituen ekimenen artean, Espainian dagoeneko 870.000 bezero lortu dituen Repsol Electricidad y Gas nabarmendu du.


Alaba, bere ama ospetsuari begira - Elhuyar Aldizkaria\nHasiera » Liburutegia » Alaba, bere ama ospetsuari begira\nAlaba, bere ama ospetsuari begira\nAsko idatzi da Marie Curie handiari buruz. Biografia asko argitaratu dira. Horien artean, nabarmentzekoa da zientzialari ospetsuaren alabak, Eve Curiek, 1937an idatzitakoa. Argitaratu zenetik sekulako arrakasta izan du biografia horrek. Zientzia-dibulgazioaren klasiko bihurtu zen, eta orain, Klasikoak elkarteari esker, euskaraz ere badago liburua eskuragarri, Elhuyar Fundazioak itzulita.\nEgilearen gurasoak, Marie eta Pierre Curie, eta ahizpa, Irene Curie, goi-mailako zientzialariak izan ziren; hirurek jaso zuten Nobel saria. Gainera, Everen senarra, Henry Richardson Labouisse, UNICEF-eko burua zen erakundeak bakearen Nobel saria jaso zuenean, 1965ean.\nEve kazetaria zen, eta liburu honetan kazetaritza onaren zorroztasunari heltzen dio. "Ez dut aldatu funtsezko esaldirik, ezta jantzi bakar baten kolorea asmatu ere. Nik idatzi bezalaxe gertatu ziren gauzak, eta jarri ditudan hitzak egiatan esan ziren pertsonaien ahotan", dio hitzaurrean.\nLiburua Madame Curie hil eta gero idatzi zuen. Alde batetik, Evek posizio ezin hobea zuen biografia idazteko; protagonista izan zen, eta beste protagonista asko oso gertu izan zituen. Amaren gertuko erretratu zehatza egiten du, eta oso ondo islatzen du nola aldatzen den zientzialariaren bizitza urteetan aurrera egin ahala.\nKontakizuna Polonian hasten da, eta liburuaren lehen zatiak Marie Parisera joan arteko denbora-tartea hartzen du. Garai zaila zen Poloniarentzat, eta Mariek, heziketa zabal bat jaso duen arren, begiak Parisen ditu jarrita, Sorbonako Unibertsitatean.\nLiburuaren bigarren zatia Parisen gertatzen da, eta Evek ia ezagutu ez zuen pertsona bat agertzen da: Pierre Curie, Marieren senarra eta Everen aita. Garai hartako lanak lehen Nobel saria ekarri zien senar-emazteei, 1903an. Bigarren zati honen mugarria tragedia bat da, ordea. Pierre Curie zalgurdi batek harrapatuta hil zen, Evek urtebete besterik ez zuela. Kapitulu oso bat bete zuen 1906ko apirilaren 19an gertatutakoarekin. Pierreren heriotzak asko eragin zion Madame Curieri.\nAzken zatian, hortik aurrerako bizitza azaltzen du. Madame Curie jota zegoen Pierreren heriotzarekin, baina lanean jarraitu zuen gogor. Eta bigarren Nobel sari bat irabazi zuen 1911n. Oso zientzialari ospetsua zen, nahiz eta bera ez zen horrela sentitzen. "Ez zekien famatua izaten", dio Evek.\nHarentzat ere Marie Curie ez da pertsonaia ospetsu bat, baizik eta ederki ezagutzen zuen norbait.\nEd. Klasikoak, S.A.\nJatorrizko izenburua: Madame Curie\nBibliografia; Biografiak; Fisika


Usabiaga Sukia, Iñaki (sarrera/itz.)\nHorietako bat dugu hemen, lehen aldiz, euskarara itzultzen dugun Politika. Hiriaren edo gizartearen antolakuntzari buruzko 8 liburu dira: gr. Πολιτικά βιβλία. Mendeak igaro diren arren, inoizko egunean ez dute egungotasunik galdu. Oraindaino bederen, inoiz ez baitio gizakiak gizaki izateari utzi. Gizakia berez da gizartekoi. Filosofoak dioen bezala, gizakia izatez da bizidun hiritar: άνθρωπος φύσει πολιτικόν ζώον (Pol. 1253 a, 2-3).\nHiri gabe dena, edo gizagaixo, edota gizakia baino indartsuago da. Homerok gaitzesten duen hura bezala: ez senide, ez lege, ez sendi. Berez horrela dena gerrazale ere bai baita. Jokoz kanpo dagoen fitxa bat bezala da (Pol. 1253 a, 3-7).\nNaturak ezer ez du egiten alferrik: gizakia da bizidunen artean hitza duen bakarra: oudèn mátēn hē phýsis poieî, lógon dè mónon ánthrōpos ékhei tôn zō (i)ōn (Pol. 1253 a, 9-10).


Irekia Eusko Jaurlaritza - Gobierno Vasco :: 75 langabe gutxiago apirilean\n75 langabe gutxiago izan dira apirilean, Lanbideren erregistroaren arabera; hots, martxoan baino % 0,04 gutxiago. Gaur egun, 178.073 langabe daude Euskal Autonomia Erkidegoan. Beraz, langabezia-tasa % 16,5ekoa da. Bestalde, Gizarte Segurantzaren 871.811 afiliatu zeuden batez beste, aurreko hilean baino 1.734 gehiago.\nLangabeziak pixkatxo bat egin du behera apirilean, hiru hilabetez jarraian igo ondoren. Bizkaian baino ez du gora egin langabeziak. 502 langabe gehiago daude; alegia, % 0,5eko igoera erregistratu da. Aldiz, Gipuzkoan, 458 langabe gutxiago daude (-% 0,92) eta, Araban, berriz, 119 gutxiago (-% 0,41). Beraz, jarrera hobea izan dute. Eskualdeen arabera, beherakada handienak Donostian eta bere eragin-eremuan erregistratu dira. Igoera handienak, aldiz, Bilbon eta Ezkerraldean.\nEnpleguak jarrera ezberdina izan du emakumeengan eta gizonengan. Behera egin du lehenengoen artean (605 langabe emakumezko gutxiago) eta gora, berriz, bigarrenen artean (530 langabe gizonezko gehiago). Gaur egun, Lanbiden erregistratutako langabeen % 51,3 emakumeak dira.\nAdin-tarteen arabera, langabeziak behera egin du 35 urtetik beherakoen artean. Sektoreen arabera, berriz, zerbitzuen sektoreak baino ez du lortu langabezia-tasa jaistea; zehazki, % 0,7ko beherakada erregistratu du. Industria-sektoreak % 0,9 egin du gora, eraikuntza-sektoreak % 0,5, lehen sektoreak % 1,1 eta aurretiko lan-esperientziarik gabeko pertsonenak % 2,22.\nJarrerarik txarrena izan duten jarduerak hauek izan dira: hezkuntza (+ 225), etxebizitzak etxeko langileen enplegatzaile gisa (+ 120) eta metalezko produktuen ekoizleak (+ 96). Kontrako aldean, hauek daude: laguntza egoitza-establezimenduetan (-271), txikizkako merkataritza (-220), janari- eta edari-zerbitzuak (-180) eta osasun-jarduerak (-154).\nApirilean, EAEko kontratuen kopurua 53.945ekoa izan da; horietatik 4.225, % 7,83 hain zuzen, mugagabeak izan dira. Aurreko hilabetearekin alderatuta, kontratazio maila % 1,8 hazi da, eta errotazio-tasa % 1,47koa izan da.\nAurtengo kontratuen guztizko kopuru metatua 213.395era iritsi da, hau da, iaz baino % 9,5 gehiago izan dira. Kontratu mugagabeen kopuru metatua 16.843koa izan da, 2013ko apirilean baino % 6,8 handiagoa.\nApirilean 871.811 izan dira, batez beste, Gizarte Segurantzaren afiliatuak, aurreko hilean baino 1.734 gehiago.\nAtal honetan ere Gipuzkoak izan du bilakaerarik onena; izan ere, % 0,35 igo da afiliazioa. Jarraian, Bizkaia dago, % 0,18ko igoerarekin. Aldiz, Araban, % 0,06 jaitsi da afiliatuen kopurua.


Mikel Erauskin eta Jesus Arregi: «Autodeterminazioa ezin da bozkagai jarri» | Politika | Berria\nMikel Erauskin eta Jesus Arregi. Orreaga taldeko kideak\nOrreaga taldeak autodeterminazio eskubidea aldarrikatzen du, eta bidea «herritik» hasi behar dela diote taldeko kideek. Gaur Askatasunaren Eguna ospatuko dute, Pasai Donibanen.\nMikel Erauskin eta Jesus Arregi, Orreaga taldeko kideak. IÑIGO URIZ / FOKU Tamaina handiagoan ikusi\nEgungo egoera politikoarekin kexu ageri dira Mikel Erauskin (Zarautz, 1980) eta Jesus Arregi (Aretxabaleta, 1958) Orreaga taldeko kideak. Urteak daramatzate autodeterminazio eskubidearen aldeko aldarrikapenak egiten. Urtero bezala, gaurko egunez, Askatasunaren Eguna ospatuko dute, Pasai Donibanen (Gipuzkoa).\nZer aldarrikatuko duzue Pasai Donibaneko ekitaldian?\nMIKEL ERAUSKIN: Ideia edo asmoa antzekoa izaten da urtero. Ekitaldiaren helburua da gogoraraztea guda bat irabazi genuela egun horretan, irabazi ditugun gutxietako bat, eta harrigarria iruditzen zaigu jendeak nola ahaztu duen. Guda hori ahaztuta egotea gaur egun dugun mendekotasunaren seinale garbi bat da. Europako gudarosterik indartsuena hartu baikenuen mendean.\nKoronabirusak markatutako ekitaldi bat izango da. Neurriak aurreikusi dituzue?\nJESUS ARREGI: Edonork leku publikoetan hartzen dituen neurri guztiak hartuko ditugu guk ere.\nMIKEL ERAUSKIN: Aurreko urteetan, ohikoak diren ekintza gehiago egiten genituen: karpa jartzen genuen, herri bazkaria... Aurtengoan ezingo dugu halako ekintzarik egin. Distantziak gordeko ditugu, eta ekitaldiak xumeagoak izango dira.\nZergatik sortu zenuten taldea?\nJ. A: Taldea sortu zutenek hutsune bat ikusten zuten herri honetako bizitza politikoan. Ez zuten atzematen askabiderako inolako ahalegin politikorik zegoela. Espainiako eta Frantziako instituzioetan integratzeko eta horietan parte hartzeko nahia zegoela ikusten zuten. Oraindik ere egoerak berdintsu jarraitzen du. Guri iruditzen zaigu hori integrazio bide bat dela, eta hortik ezin daitekeela inola ere independentziarik eskuratu. Horregatik, Espainiako eta Frantziako instituzioetatik alde egiteko eta independentzia lortzeko bide politiko bat sortu edo landu nahi dugu.\nZer rol jokatzen duzue?\nM. E: Abertzale deitzen zaien alderdiek paradigma bat dute, eta paradigma hori da etsaien instituzioetan parte hartuz bertatik oposizioa egitea; betiere sisteman barneratuta. Guk proposatzen dugu erresistentzia antolatzea kanpotik, etsaien instituzioei zilegitasuna eman gabe. Gure ikuspuntutik, Espainia eta Frantzia ilegalak dira gure herrian.\nNolakoa da taldearen egoera?\nJ. A: Gu ahalegintzen gara gorantz egiten, jendeari azaltzen zertan datzan gure taldearen proiektua, eta pixkanaka bagoaz aurrera. Hala ere, zailtasun handiak ditugu, ez digutelako ahotsik eman nahi, gure ikuspegiak erabat salatzen duelako gaur egungo euskal alderdiek duten planteamendu integratzailea.\nZer interpretazio egiten diozue Euskal Herriko egoera politikoari?\nM. E: Alderdi politikoek dauzkaten gatazkei ez diegu erreparatzen; hortik kanpo kokatzen gara.\nJ. A: Dena den, ikusten dugu gizartearen zati handi bat etsita dagoela egungo alderdiekin. Abstentzioa asko handitu da, koronabirusak lagunduta, baina ez da arrazoi bakarra. Eta guk uste dugu badaudela abertzale asko gaur egungo bideak antzuak iruditzen zaizkienak baina ez dituztenak gurearen gisako proiektuak ezagutzen. Gure helburuetako bat da haiengana iristea.\nAbstentzioak markatu ditu hauteskundeak. Zergatik?\nM. E: Koronabirusak eragin zuzena eduki du horretan. Ziurrenik jendearen etsipen puntu bat ere izango da horren eragile, baina ez nuke esango, orokorrean, abstentzio aktibo edo kontziente bat izan denik.\nBideo sorta bat osatu duzue hauteskundeak kritikatuz. Zergatik?\nJ. A: Gure bidea beste bat delako. Euskal alderdiek integrazioaren bidea hartu dute, eta guk independentziaren bidea hartu nahi dugu. Guretzat, espainolek edo frantsesek antolatutako hauteskundeetan parte hartzea sistema horiei zilegitasuna ematea da, eta demokratikotzat jotzea inperialista eta totalitarioak direnean.\nM. E: Gainera, ikusten dugu abstentzioa dela menderaturiko herri batean erantzunik berehalakoena, logikoena eta errazena. Jende batek uste du bozak egiten direlako automatikoki herrialde demokratiko batean bizi dela, eta hori ez da egia. Bideo horien bitartez, saiatu gara gezur horiei buruzko azalpenak ematen.\nZein da, zuen ustez, Euskal Herriak autodeterminazioa lortzeko bidea?\nM. E: Era bakarra da herriak bere indarretan sinestea, herria antolatzea eta kanpoan aliatu posibleak lortzea. Baina benetan bidea herriak berak egin behar du. Historikoki, autodeterminazioaren kontzeptua saldu digute beste zerbaiti lotua; erreferendumari, alegia. Gainera, bozketa hipotetiko horretan normaltzat jotzen dute erroldaren moduko gai garrantzitsuak etsaiek kontrolatzea. Erokeria da guretzat. Iruditzen zaigu autodeterminazioa ezin dela inola ere bozkagai jarri.\nNola ikusten duzue autodeterminazioa lortzeko bide hori?\nJ. A: Nazio Batuen eskubideen gutunean ez da inongo erreferendumik azaltzen; eskubide gisa azaltzen da, eta eskubide horren ondorio izan beharko luke inbasorea inbaditu duen herritik ateratzeak. Borondatez egingo ez dutenez, ezinbestekoa da bide politiko egokia aukeratzea. Gainerakoan, politikan ezin da inoiz jakin noiz izango den aukera aldaketa bat lortzeko.\nM. E.: Lehentasun kontua da. Herriak barneratu behar du lehentasunezko eta berehalako helburu bakarra herri honek independentzia berreskuratzea dela. Berriro diot: berreskuratzea.


Azaroaren 20an Oiartzunen egingo den Bizikleta Martxara deialdia egin dute hainbat lagunek – Sare Herritarra\nAzaroaren 20an Oiartzunen egingo den Bizikleta Martxara deialdia egin dute hainbat lagunek\nFrantziar eta espainiar espetxeetan 10 euskal preso larriki gaixorik daude, eta horien eskubide urraketaren aurrean herriko hainbat txirrindulari eta osasungintzako langilek, indarrak bateratuta, azaroaren 20an BIZIKLETA MARTXAra joateko deia zabaldu dute.\nGaixorik dauden preso horiek osasun eskubideak urratuta dituzte, eta egoera larria bezain kezkagarria da. Beraz, agerraldian elkartutako herritarrek SAREk aurkeztu berri duen SALATZEN DUT dinamikaren baitan, egoera salatzen dutela adierazi zuten, euren konpromisoa erakusteaz gain BIZIKLETA MARTXAREN deialdia eginez.\nBizikleta martxa, beraz, azaroaren 20an egingo da, 11:00etan Gurutze auzotik hasita. Egun horretan pedalei eraginez, Oiartzungo auzoetara zabalduko dugu mezua, 10 preso horien egoeraren larritasuna plazaratu eta salatzeko. Haurrak, gurasoak, neskak, mutilak… guztiak animatu nahi ditugu, denon artean lortuko baitugu.\nAzkenik, hau da bizikleta martxaren ibilbidea: Gurutze-Ergoien-Altzibar-Karrika-Altzibar-Iturriotz-Ugaldetxo-Arragua-Mendin-Oiartzungo plaza.


Saioaren kanta berriak online entzungai\nHemen zaude -> Berriak / Saioaren Kanta Berriak Online Entzungai\nLegorretako kantautoreak Ateak izena jarri dio autoekoitzitako lan honi; laugarrena Particular land, Matrioska heart eta Natura LPen ostean\nEkoizpenerako Joseba Irazoki bidelagun hartuta, Saioa Garin musikariak 11 kanta berri konposatu eta grabatu ditu. Momentuz ez du formatu fisikorik editatu, baina Ateak izenburupean bildutako 11 proposamen berriak bere bandcamp gunean daude entzungai.\nLan autoekoitzia da; Saioarenak dira hitzak, ahotsa, gitarra akustikoa eta gitarra elektrikoa. Joseba Irazokik, bestalde, gitarra elektrikoa, lapsteela, armonika, baxua eta organ pedala hartu ditu bere gain. Felix Buff-ek ere hartu du parte baterian; eta Iñaki De Lucas arduratu da grabazioaz, nahasketaz eta masterizazioaz.\nNeofolk angloeuskalduna egiten du Saioak; 60ko hamarkadako ‘Ez dok amairu’ kultura mugimenduaren eta oinordetza musikal angloxasoiaren eragina neurri berean islatzen duena. Bere herritartasun urbanoaz kutsatzen du josten duen soinu-poesia oro, eta ormen-laberintu itzela dakarren abesti-sorta osatu du oraingoan ere, hain berezko eta kasik zigilutzat duen ahots-gaitasuna zukutuz.


Charo Garaigorta : "Artea munduan egoteko eta gai asko ulertzeko modu bat da" - Diario de Noticias de Alava\nCharo Garaigorta : "Artea munduan egoteko eta gai asko ulertzeko modu bat da"\nEskultura, arkitektura eta maketa nahastuta sortu duen lan berria jarri du ikusgai Charo Garaigortak Bilboko La Taller gunean. Azaroaren 26a da berau bisitatzeko azken eguna\nizaro mendieta 22.10.2021 | 14:19\nArgazkian, Charo Garaigorta artista José Mari Martínez\nArgazkian, Charo Garaigorta artista\nBERE ibilbide profesionalean aurrerapauso bat ematea egin duen erakusketa jarri du ikusgai Charo Garaigorta artistak Bilboko La Taller gunean: 1/400 Korridore Konplexuen Institutuan. Bertaratzen denak maketa edo pieza eskultoriko bat aurkituko du parez-pare; hori ezagutzeko aukerak, baina, azaroaren 26ra arte izango du. Erakusketarekin jendeak gozatzea espero du Garaigortak, eta baita buruari bueltak emateko balio izatea ere.\nIkusgai daukazu dagoeneko zure azken lana Bilboko La Taller gunean. Zer biltzen du '1/400 Korridore Konplexuen Institutuan' erakusketak?\n-12 urte nitueneko nire marrazki batetik abiatzen da erakusketa eta bukatu berri dudan piezarekin amaitzen da. Txikitako marrazki horrek etxearen ideia du bere baitan, arkitekturarena, bizi garen espazioarena, eta gure bizitzaren eszenatokiarena. Oso garrantzitsua da ideia hori, arkitekturak konfiguratu egiten gaituelako, hirietako arkitekturak kultura sortzen, eratzen eta garatzen duelako. Ez diogu merezi duen garrantzia ematen. Behin eta berriz margotzen dena da etxea eta oso sinbolo garrantzitsua; marrazten hasten garenetik, etxeak eta pertsonak, tokiak eta gauzak marrazten ditugu. Zerbait eraikitzen lagundu du, kezka hori hor dago txikitatik. Beldurrak, segurtasuna, aterpea eta abarrak barne hartzen ditu, baina baita gai estetiko asko ere. Etxea gorputzaren luzapena da: eta pieza hau gorputz erdia da. Yoga-jarrera duen marrazki bat dago, zubia, gorputza alderantziz. Eta piezak jarrera hori du, gorputz konbultsionatu batena, errebelatzailea eta mugitzen dena.\nPieza handi bat da zure azken lana, baina zer da zehazki?\n-Aparatu bat da, zeinak arkitektura, eskultura eta maketa nahasten dituen. Estudioko saioetan pentsatzeko tresna dela ere frogatu du, askotariko elkarrizketak sortzeko gai dena; agian, daukan eskalagatik, pertsona erraldoi baten tankera baitu. Arkitektura-lengoaia hau ere artista gisa hartu dut, uste nuelako arkitekturak maneiatzen duen kode hau ulergarriagoa dela, eta jendeak artearen hizkuntza baino ezagunagoa duelako hizkuntza hori. Ez dio kode bakar bati erantzuten, baizik eta hainbat koderen gurutzaketari. Kode horiek bateragarriak izan daitezke edo ez, baina dialektika eta jendearekiko lotura erraztu dute.\nArtelan bat baino gehiago da€\n-Niretzat oso erakusketa garrantzitsua da urtebeteko lana biltzen duelako, baina, gainera, erakusketa ezberdina ere bada. Oso obra handia lantzen aritu naiz, eta ia-ia artelan bat baino, jende askok parte hartu duen ariketa bezala irudikatzen dut, ez bakarrik gauzatze fisikoan, baizik eta beraren interpretazioan ere; izan ere, hainbat izan dira estudioan egin ditugun saioak. Bi ordu deritzon proiektuaren barruan egin dugu hori, non pertsona ezberdinak gonbidatzen genituen; filosofoak, artistak, arkitektoak€ Eta horien guztien artean pieza honi buruz hitz egiten genuen. Beraz, informazio asko jasotzen du lan honek, eta pieza horretatik eratorri diren elkarrizketak erakusketan jaso dugun argitalpen batean bildu dugu.\nOrain arteko zure ibilbidean, marrazkiek garrantzia berezia izan dute.\n-Azken urteetan marrazkigintzan lan egin dut, animazio pelikuletan€ New Yorketik bueltan etorri nintzenetik, ez nuen azken urtera arte eskulturarekin lanik egin. Hala ere, gaien arabera egiten dut lan, gai bat lantzen dut eta hainbat formatutan garatzen dut. Egun batean gauza bat eta bestean beste bat egin beharrean, edo estilo bat duen lerro batekin lan egin beharrean, proiektu ezberdinekin egiten dut nik behar. Zentzu horretan, askoz eklektikoagoa naiz, interesatzen eta kezkatzen zaizkidan gaien arabera jauzi egiten dut, eta nire buruarentzako esploratzeko eta esperimentatzeko grina izaten dut, epaituko nauten axola gabe. Horregatik alda dezaket norabidea une jakin batean, gogoa dudalako, erakartzen nauelako, interesatzen zaidalako eta pentsatzen laguntzen didalako. Nik uste dut azkenean artistoi arteak pentsatzen eta antolatzen laguntzen digula. Oso tresna garrantzitsua da.\nNolakoa izan da pieza sortzen aritu zaren urte horretako ibilbidea?\n-Ibilbidea oso interesgarria izan da, parte hartzailea den lehen pieza delako. Ekoizpen beka bat eskatu nion Eusko Jaurlaritzari, pieza hau egiteko laguntza behar nuelako; izan ere, beste arlo ba-tzuetako profesionalekin lan egin behar dudan pieza da, burdina-teknikari batekin, arkitektoekin€ Jende askorekin lan egin dut. Elkarrizketarako elementu gisa balio izan du, hitz egiteko, pentsatzeko. Kaleko jendeak, artearen mundukoa izan gabe ere, estudiora sartu eta iritzia ematen zuen, eta hori oso interesgarria iruditu zait. Lan egiteko modu oso desberdina da. Hainbat eszenatokik osatzen dute pieza, eta, hiri bat eraiki baino gehiago, eszenatoki desberdinak eraikitzen dituzte, ia zinematografikoak, eskala desberdinak dituztenak. Hainbat gai lantzen dira, eta geometria eta organikoa elkarrekin bizi dira, eta, beraz, filmazio bat eskatzen du, bideo bat. Dron txiki batekin filmatzea pentsatzen ari naiz, bai goiko eta bai beheko eszenak, zoko ezberdinak. Hori izango da aparatu honek eskaintzen duenaren beste adar bat.\nPieza osatzen duten parteak bakarka ala taldean funtzionatzeko pentsatuta daude?\n-Galdera ona da hori, ni neu ere pentsatzen bainabil, jarraipena izan behar badu honek, zein izango litzatekeen. Piezako eszena asko beste era batera gara litezke, edo etorkizuneko garapen baten gaia izan liteke. Pieza hau jaiotzear dagoen zerbaiten promesa da, DNA da. Begiratzen diozunean, ez dakizu suntsitzen edo eraikitzen ari den. Dena zuria bezalakoa da, oso misteriotsua, simetria du, baina simetria hori ez da oso simetrikoa aldi berean, eta, beraz, oso mundu filosofiko eta suberrealean sartzen zara, eta hurrengo pieza zer izango litzatekeen irudikatzeko aukera handiak eskaintzen dizkizu. Aukera asko daude oraindik eta honekin jarraitzeko aukera izatea gustatuko litzaidake.\nMundua modu batera edo bestera ikusten da begiratzen duten begien arabera. Zure piezarekin ere gauza bera gertatzen al da?\n-Oro har, artelan bat begiratzen dugunean, ispilu-efektu bat gertatzen da, alegia, zerbait begira-tzean, gure beldurretatik begiratzen dugu, gure prestakuntzatik, gure kulturatik, gure hezkun-tzatik, gure psikologiatik. Proiekzio bat da. Oso dibertigarria da jendea artelanarekin haserre-tzen denean eta uste duenean ez duela ezertarako balio. Hor badago haserre bat norbere buruarekin, dialektika hori ezartzeko gai ez delako. Oso obra txarrak ere badaude, baina artelan batekin beti galderak egingo dizkiozu zeure buruari, dagoeneko buruan dituzunak. Pieza honetan, zehazki, hizkuntza hibridoagoa erabiltzean, sarrera errazten duela uste dut, denok bizi baikara arkitektura, plazak, etxeak edo horrelako espazioak dauden inguruan. Pieza honek konbultsionatzen duen gorputz bat dirudi, zeinak altxatu egin nahi duen. Hiriak non eta zertan bihurtu nahi duen erabakitzeko gaitasuna balu bezala irudikatzen du. Zientzia-fikzioaren kutsua izan dezake, agian. Etorkizuna eta utopia nolakoak izango liratekeen ikusteko aukera ematen didan momentutik erabiltzen dut nik zientzia fikzioa. Baina orainaldiko datuekin ere amets egiten duzu, eta datu horiek distopia batera eraman zaitzakete askotan, orainak hondamendia agintzen duelako maila askotan.\nJende askori entzun izan zaio esaten: "Ez dut artelan hau ulertzen". Baina, arteaz gozatzeko ulertu egin behar da?\n-Liburu batez gozatzeko irakurri egin behar da, eta artearekin gertatzen dena da hiru minutuz begiratuta soilik ulertu egin nahi dela. Ahalegin bat egin behar da. Artea ez da ulertzea edo ez uler-tzea, metahizkuntzarekin funtzionatzen duelako, artea beste kontu bat da. Ezin dugu modu arrazionalean ulertu, hitzezko edo idatzizko hizkuntza erabiliz, orduan hil egiten baitugu. Artea askoz disfuntzionalagoa da zentzu horretan. Horregatik da hain zoragarria, beste era batera pentsa-tzeko aukera ematen digulako. Ihes egiteko balbula bat bezalakoa da. Baina artea egin egin behar da, une horretan piezarekin hitz egiten egon behar da, ulertzen hasteko nahia eduki behar da. Baina nik uste dut oso garrantzitsua dela, eta ez zaio garrantziarik ematen; hezkuntzatik ez zaio garrantziarik ematen, gizarteak artea oso elitistatzat hartzen du, eta artea munduan egoteko eta gai asko ulertzeko modu bat da.\nZure ibilbidean, inflexio puntu bat al da azken lan hau?\n-Beti pentsatzen duzu azken lana onena dela, baina artean ez da obra hau edo bestea, baizik eta horien metaketa. Azken honek, adibidez, bere DNAn aurreko lanak ditu. Baina, era berean, o-raindik ikertu eta kuxkuxeatu behar dudan zerbait gertatuko denaren zantzuak ere jasotzen ditu. Marrazkietatik ere interesatzen zait nola denak duen zentzua. Piezaren zatiak maketaren beraren hondakinekin ere sortuta daude. Dena aprobetxatu da eta birziklatzen ari da. Dena lotuta dago. Eta ia hondakinekin marrazki edo collage formatuan lan egiteko ideia hori ere interesatzen zait, elipsi bat bezala eratzen delako.


Megaman sare borrokalaria (2001-2006) [MEGA] - Page 2\nBehera joan Orria 1 2 3 4 5\nEr: [MEGAUPLOAD] MEGAMAN, SARE BORROLAKARIA .-. DVD-RIP/ DUAL[06/52]\n2009ko Urriaren 19a, 18:55:46 #15\nbeste 3 atal bildumarako.\nEr: [MEGAUPLOAD] MEGAMAN, SARE BORROLAKARIA .-. DVD-RIP/ DUAL[09/52]\n2009ko Urriaren 27a, 21:59:20 #16\nAste honetan 3 atal ekartzen dizkizuet, ikusiko dugu noizko igoko ditudan beste hiruXD :osvaisacagar:\n2009ko Azaroaren 14a, 10:53:10 #17\nAhal duzunean gehiago igo,mesedez :biggrin:\n2009ko Azaroaren 16a, 12:15:27 #18\nKaixo EGOTAKU, Gauza da ordenagailurik gabe nagoela eta horregatik igotzen edo montatzen hari nintzen material guztia pausatu egin det, ezin dudalako ezer egin, eta tamalez ez dakit noiz edukiko dudan beste ordenagailu bat,...\n2011ko Apirilaren 04a, 12:15:27 #19\nEr: [MEGAUPLOAD] MEGAMAN, SARE BORROLAKARIA .-. DVD-RIP/ DUAL[13/52]\n2012ko Urtarrilaren 15a, 01:30:17 #20\nAspaldiko partez hemen dituzue 4 atal gehiago. Egia esan 26raino aspalditik nituen eginda baino ez dakit zergatik nik pentsatzen nuen denak igo nituela, baino ikusten dut ezetz.\nLaster 26.atalerarte edukiko duzue, lehen denboraldia osoa.\nEr: [MEGAUPLOAD] MEGAMAN SARE BORROLAKARIA (DVDrip)[26/52]\n2012ko Urtarrilaren 16a, 16:18:52 #21\nEginda neuzkan atalak igota. Ez dakit noizkorako edukiko ditudan besteak baino laster espero dut izatea. :ahozabal:\n2012ko Apirilaren 09a, 23:18:35 #22 Azken aldaketa: 2012ko Apirilaren 09a, 23:40:27 Egotaku-san(e)k egina\nNojatik bueltan eta laster eskakizunak egiten...:\nMesedez, norbaitek berriro igo ahalko luke animazio hau (ahal diren atalak, arazoak badaudelako dirudienez)?, beti ikusten dut etb3n eta primerakoa da!, tamalez atal guztiak MUn daude eta ezin dut ezta bat ere ez eduki...\n2012ko Apirilaren 09a, 23:29:35 #23\njoder egotaku ni gaur itzuli naiz nojatik. ze hurbil ibili garen :pozik: :pozik:\n2012ko Apirilaren 09a, 23:35:12 #24 Azken aldaketa: 2012ko Apirilaren 09a, 23:38:53 Egotaku-san(e)k egina\nNi atzo, a zelako trafikoa egon den gaur! (Horregatik gehien bat itzuli nintzen atzo). Jaja, hemen ia guztiok alboan gaude. Badaukat ere esateko Megamanen animazio guztiak (web orri honetan daudenak) igoko balira oso pozik egongo nintzatekela (gutxienez dituzuenak, badakidalako ez daudela guztiak).\n2012ko Apirilaren 10a, 12:42:27 #25\nLasai, laster hasiko naiz eta berrigotzen. Berriz grabatzen nabil atalok ta ripeatzen nagoenez gero pazientzi pixkat ados?\nBaino laster izango da;)\n2012ko Apirilaren 10a, 17:28:19 #26\nBai berri ona! Neu ere zain nengoen.\nPena da eitbk denboraldi gehiago ez erosi izana momentuz. Serie aparta da.\n2012ko Apirilaren 12a, 01:04:48 #27\nIzatez Megaman NT Warrioreko guztia erosita dakate, baita Starforce ere, gauza da bertsio amerikarrak direla eta ez zutela gehiago adaptatu. Beast, Stream eta horiek ez daude Japoniatik jampo ezta starforce tribe ere.\n2012ko Apirilaren 12a, 09:15:40 #28\nEz dakit ondo ulertu dizudan. :wow:\nDena dute erosita, baina bikoiztu gabeko denboraldiak japoniako bertsiokoak dira amerikarrek adaptatu ez dituztelako.\nEta orduan zer egin behar dute eitbkoek? Itxaron amerikarrek denboraldi horiek adaptatu arte? Ba al dute horretarako asmorik amerikarrrek?\n2012ko Apirilaren 13a, 21:43:12 #29\nGutxi gora behera ondo ulertu didazu.\nIa, gauza da esan bezala Estatu batuetan soilik Rockman.exe (Megaman NT WARRIOR) eta Rockman. exe Axess (Megaman NT WARRIOR Axess) adaptatu egin zituztela, ikusita izen batzuk, soinu banda eta zentzura batzuk ezarri zituztela, beste bertsio ezberdina eginez. Hori mundu osoan zabaldu dute, guk daukagunak ahalegia. Rockman.exe-ri buruz Amerikarrek ez dute ezer gehiago jakin nahi, ta ez pentsa ETBk prest egongo zenik japoniarrekin kontaktatzeko falta diren telesailok erosteko, edo gu geuk eskuratzen ditugu Raw bideoak eta azpititulatu Euskaraz edo ezer ez.\nGeroxeago, jakingo duzunez japonian Ryusei no Rockman telesaila emititzen hasi zen (NDSrako bideojokoaren izenburu berdinarekin), telesail motza zen berez, 9 minutuko 52 atal eta gero beste 52 atal egin zituzten Ryusei no Rockman Tribe izenburuarekin.\nAmerikarrek ikusita nolako formatua zuen japoniar bertsio originala, Rockman.exe-ren antzekoa egin zuten, hau da, soinu banda aldaketa, izen ezberdinak jarri eta oraingoan japoniar 2 atal hartu ta batean egin, horrela 20 minutuko atal bakarra bihurtuko zuten. Hau zer esan nahi du, Ryusei no rockman telesailaren erdia soilik heldu zela Estatu batuetara ta mundu guztira (Asian izan ezik, noski), 13 ataleko telesail bihurtu zelarik. azken atalaren 2 zatiak izatez 12 atalen laburpen txikia da besterik ordun izatez, 25 atal japoniar litzateke guztira.\nEta noski honetaz ere ez dute asmorik segitzeko.\nEspero dut azalpena ulertu izana, eskerrik asko;)\nGora joan Orria 1 2 3 4 5


Le Perron - Wikipedia, entziklopedia askea.\nKantonamendu canton of Torigni-sur-Vire\nDampierre, La Lande-sur-Drôme, Sept-Vents, Biéville, Placy-Montaigu eta Saint-Amand\n97 (%47.8) 110 (%54.2)\nLe Perron Frantziako udalerria da, Mantxa departamenduan dagoena, Normandia eskualdean. 2013an 172 biztanle zituen.\n2007an Le Perron udalerrian erroldatutako biztanleak 172 ziren. Familiak 67 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 24 seme-alabarik gabeko familiak ziren eta 31 seme-alabak dituzten bikoteak ziren.\n2007an 70 etxebizitza zeuden, 63 familiaren etxebizitza nagusia ziren, 3 bigarren erresidentzia ziren eta 4 hutsik zeuden. Etxebizitza guzti hauek 70etxeak ziren. 63 etxebizitza nagusietatik 48 bere jabearen bizilekua ziren, 14 alokairuan okupaturik zeuden eta 1 doan lagata zegoen; 1ek gela bat zuen, 2 etxek bi zituzten, 7 etxek hiru zituzten, 18 etxek lau zituzten eta 35 etxek bost zituzten. 61 etxek euren parking plaza propioa zuten azpian. 24 etxetan ibilgailu bat zegoen eta 39 etxetan bat baino gehiago zituzten.\nLe Perron udalerriko biztanleria-piramidea 2009an .\n2007an lan egiteko adina zuten pertsonak 104 ziren, horien artean 87 aktiboak ziren eta 17 inaktiboak ziren. 87 pertsona aktiboetatik 82 lanean zeuden (47 gizon eta 35 emakume) eta 5 langabezian zeuden (1 gizon eta 4 emakume). 17 pertsona inaktiboetatik 10 erretiraturik zeuden, 2 ikasten zeuden eta 5 "bestelako inaktibo" gisa sailkaturik zeuden.\n2009an Le Perron udalerrian 66 unitate fiskal zeuden, 185 pertsonek osaturik. Pertsona bakoitzeko diru-sarrera fiskalaren mediana urteko 16.989 euro zen.\n2000. urtean Le Perron udalerrian 17 nekazaritza-ustiategi zeuden, 568 hektarea erabiltzen.\nPlacy-Montaigu (2,4 km)\nDampierre (2,6 km)\nLa Lande-sur-Drôme (3,1 km)\nLamberville (3,6 km)\nBiéville (3,7 km)\nSaint-Amand (4,7 km)\nSaint-Jean-des-Essartiers (4,7 km)\nVidouville (5,1 km)\nSaint-Ouen-des-Besaces (5,2 km)\nLa Vacquerie (5,5 km)\nPrécorbin (5,8 km)\nMultimedia: Le Perron\nBNF: 15262372m (data)\nOrriaren azken aldaketa: 18 urria 2021, 08:36.


ELKARGIko Administrazio Kontseiluak Zenón Vázquez Irizar izendatu du Sozietateko etorkizuneko zuzendari nagusi\nELKARGIko Administrazio Kontseiluak, gaur egindako bilkuran, Zenon Vázquez Irizar izendatu du erakundeko etorkizuneko zuzendari nagusi. Joan den udan iragarritako ELKARGIko Zuzendaritza Nagusiaren trantsizio-prozesuaren barruan sartzen da izendapen hori, eta helburua da erakundeko hurrengo Bazkideen Batzar Nagusiaren ondoren Pío Aguirre ordezkatzea. Une horretatik aurrera, Zenon Vázquez izango da ELKARGIko zuzendari nagusia eta, horrela, Estatuan liderra den eta Europako Elkarrekiko Berme Sozietateen artean erreferentea den Elkarrekiko Berme Sozietateko exekutibo goren bihurtuko da.\nZenon Vázquez (1974), Hondarribitarra da eta Deuston Ekonomi eta Enpresa Zientziak ikasitakoa. Kingston-Londonen Finantzetan espezializatu zen eta IESEko PADEa egindakoa da ere. Enpresa eta finantza arloetan ibilbide sakona izan du, bai estatu mailan, nahiz internazionalean. Zehazki, eta azken urteotan, Cie-Automotiven CFO edo Finantza zuzendari moduan aritu da, finantza ingurunearen jakituria sakona garatuz. Erakunde konplexuen lidergoan eta Giza Baliabideen kudeaketan aditua izanik, esperientzia sakona garatu du ere kudeaketa kontrol eta auditoria arloetan.\nZenon Vázquezen izendapena ELKARGIren Izendapen Batzordearen proposamenez egin da, eta Josu Sánchez erakundeko presidentea buru izan duen hautespen-aldiaren parte izan da. Erakundeko presidentearen iritziz, “prozesua oso bizia eta emankorra izan da, hautagaien giza eta lanbide-mailak erakusten duen moduan. Seguru gaude gure erakundearentzat eta erakundearen etorkizunarentzat erabakirik egokiena hartu dugula”.\nELKARGIko presidenteak goraipatu du Pío Aguirrek erakundearen Zuzendaritza Nagusiaren buru izan den bi urte baino gehiagoko aldian egin duen lan bikaina. Aldi horri Gizarte Ekonomiarekin lotzen den OINARRI Elkarrekiko Berme Sozietatearekin bat egin ondoren eman zitzaion hasiera —Aguirre bera izan zen erakunde horretako zuzendari nagusia—. “ELKARGI osatzen dugun 15.400dik gora enpresek eskertzen dugu haren lanerako ahalmena eta gure enpresa txiki eta ertainen, autonomoen eta ekintzaileen finantzaketa hobetzeko egindako ahalegina”, aditzera eman du Josu Sánchezek.\nZenon Vázquezen erantzukizuna, besteak beste, izango da erakundearen 2018-2020 aldirako Plan Estrategiko berria ezartzea. Plan Estrategiko horretan aurreikusten da jarduera % 10 haztea urteko. Plan Estrategikoak, halaber, aintzat hartzen du erakundearen autonomia zaintzea, zuzkidura teknikoen funtsa indartzea eta urtez urte efizientzia hobetzea, horretarako kostua kontrolatuz eta sarrerak hobetuz.\nPlan Estrategikoa “erakunde eraldatua eta ilusionatua izango gara, eta enpresen erreferentzia finantzarioa” leloarekin identifikatu da, eta hiru helburu finkatu ditu, 10 ildo estrategikotan eta 28 proiektutan garatuko direnak. Helburu horiek lotuko dira Erakundea eraldatzearekin eta lidergo sendoa integratzearekin, balioa gehituz haztearekin, arrisku bizia gehitzearekin, produktu osagarriak modu jasangarrian txertatzearekin eta, aldi berean, autonomiari eustearekin —erabakiak hartzeko eta estrategiak diseinatzeko ahalmen gisa ulertuta—.


"Galder eta Aitorren espetxeratzeak gatazka politikoa agerian uzten du" - Halabedi\n> “Galder eta Aitorren espetxeratzeak gatazka politikoa agerian uzten du”\n“Galder eta Aitorren espetxeratzeak gatazka politikoa agerian uzten du”\notsaila 9 Erredakzioa KategoriaAlbisteak 2\nSortu-k deituta, herrialde mailako manifestazioa egin dute otsailaren 9an Gasteizen Galder Barbado eta Aitor Zelaia arabarren atxiloketak eta espetxeratzea salatzeko. “Ez da kasualitatea. Ez nortzuk eraman dituzten, ezta noiz gertatu den ere”.\nManifestazioa La Paz kaletik igaro den unea\nEspainiako Auzitegi Nazionaleko 3. instrukzio auzitegiko epaileak espetxera bidali zituen ostiralean Galder Barbado eta Aitor Zelaia, Ertzaintzak ostegunean atxilotutako bi gazteak. “Substantzia lehergaiak, sukoiak edo su-eragileak” edukitzea egotzi die Maria Tardon epaileak, baina gazteek hau ukatu dute. Egun, Soto del Realeko kartzelan (Madril) daude biak.\nEgun bat beranduago, larunbatean, Araba mailako manifestazioa egin dute Gasteizen bi gazteen atxiloketak eta espetxeratzea salatzeko. Ehunka lagun bildu dira hiriburuan, izan ere, Aiaraldeatik eta Arabako beste zonalde batzuetatik ere pertsona ugari hurbildu dira.\nIsilunerik gabeko manifestazioa izan da: “Herriak ez du barkatuko”, “Galder, Aitor askatu” edo “Estatu espainiola estatu terrorista” oihuak entzun dira ‘Galder eta Aitor askatu. Utzi bakean Euskal Herria’ buru zuen pankartaren atzean.\n“Berriz hurbildu zaigu otsoa etxalderantz, berriz ehizatu ditu herri honetako bi gazte abertzale konprometituak, berriz ere bahituak eraman ditu Espainia aldera“, adierazi dute mobilizazioaren amaieran.\nOsteguneko operazioa kasualitatea ez dela nabarmendu dute: “Ez nortzuk eraman dituzten, ezta noiz gertatu den ere”.\nModu berean, Amurrioko polizia ohiaren tiroa gogoratu dute: “Ez da kasualitatea Amurrion madero batek familia abertzale baten kontra tiro egin eta gero etxean lasai dagoen bitartean, bi gazte militante espetxe zikin batean izatea argudio judizial eta politiko hain ahulekin”.\nHorrelako gertaerek, “Euskal Herriak bizi duen gatazka politikoa agerian uzten dutela” uste du Sortu-k. bait dute. “Askotan esan dugun bezala, arazoa ez delako inoiz ETA izan. ETA desagertua izanik ere honelako erasoek gatazka bere horretan dirauela argi erakusten digute, gure independentziarako grina baita estatuek onartzen ez dutena”.\nAmurrion ostiralen egindako manifestazioa | Argazkia: aiaraldea.eus\nGalder Barbadok behin baino gehiagotan salatu du poliziaren jazarpena:\n2011n beste gazte batzuekin batera salatu zuen Polizia jazartzen zitzaiola, kontrol batean atxiki, mendira eraman eta jo egin zutela.\nBehin Ertzaintzak kalean geldiarazi eta DNA proba egiteko ile lagin bat ematera behartu zue.\n2016ko maiatzean Guardia Zibilak Barbado atxilotu zuen, Ernai-k Urduñan antolatutako Gazte Danbada ekitaldian pankarta bat erakustea egotzita.\nAmurrion, euren bizilagunaren espetxeratzea jakinarazi eta minutu gutxira egin zuten manifestazioa: “Galderren espetxeratzea ez da kasualitatea izan, herriarekiko konpromisoagatik kolpatzen jarraitzen dute”.\nSalaketa mezu irmoak\nErnai Gazte Antolakundearen esanetan, “irmoki salatzen dugu EAJren zipaioek Galder eta Aitorren atxiloketa eta espetxeratzean jokatu duten papera. Kazetariz mozorrotutako borreroen ahoetatik eraikitako akusazioaren ondorioz, Auzitegi Nazional faxistaren eskuetan utzi dituzte bi euskal gazte”.\nAltsasu, Julen Ibarrola (ordu gutxi barru espetxetik aterako dena) eta Alfredo Remirez eta 2013ko Gazte Danbadaren ondoren hainbat kide auzipetu izana adibide gisa jarrita, “errepresioaren modus operandi-a” ondo ezagutzen dutela ohartarazi dute: “Errepresioaren zurrunbiloan ito nahi gaituzte. Baina kalkulu okerrak egin dituzte berriro ere, eta oraindik ez diote herri honi neurria hartu“.\nEleak Mugimenduak eta Amnistiaren Aldeko eta Errepresioaren Aurkako Mugimenduak ere salatu dituzte atxiloketak, eta elkartasuna adierazi zieten bi gazteei. Ikasle Abertzaleek ere babesa agertu diete espetxeratuei: “Besarkada bana gertukoei. Etsaiaren arlo guztietako eta etenik gabeko ofentsiba basatiaren aurrean, euskal langileon autodefentsa antolatzea beste aukerarik ez daukagu”.\nAitor Zelaia y Galder Barbado cumplen cuatro meses en prisión preventiva y dispersados\n2 iruskinak ““Galder eta Aitorren espetxeratzeak gatazka politikoa agerian uzten du””-n\nPingbacka: Aitor Zelaia y Galder Barbado siguen aislados en Soto del Real - halabedi Editar\nPingbacka: Galder Barbado eta Aitor Zelaia espetxez lekualdatu dituzte - halabedi Editar\n← Colectivos del Casco Viejo se solidarizan con las empleadas del Bar Kirol y se suman al boicot\n“Creo que uno de los objetivos de la represión es desactivar a la persona políticamente, pero en mi caso no es que no lo hayan conseguido, sino todo lo contrario” →


Life programa « Life Tremedal\nHome → Life programa\nLIFE programa Europar Batasunaren finantza tresna bat da. Haren helburua ingurumenaren gainean erkidegoko politika eta legedia garatu eta aplikatzeko beharrezko babesa ematea da.\nPrograma 1992an hasi zen; 2007ko urtarrilaren 1ean LIFE+ Programa izena eman zitzaion eta 2013ko abenduaren 31ra arte garatuko da.\nLIFE + delakoak finantzatutako proiektuek bere hiru eremu tematikoetako helburu espezifikoak bete behar dituzte: Natura eta Biodibertsitatea, Ingurumenaren gaineko Politika eta Gobernantza, eta Informazioa eta Komunikazioa.\nLIFE+ Natura eta Biodibertsitatea programaren helburu nagusia (TREMEDAL proiektua bertan sartzen da) basoko fauna eta flora eta habitat naturalak babestu, kontserbatu eta itxuraberritzea, eta, oro har, sistema naturalen funtzionamendua garatzea dira, biodibertsitatearen galera eteteko asmoz.\nProgramaren berariazko helburuen artean, Hegaztien 2009/147/CEE Zuzentaraua eta Habitaten 92/43/CEE Zuzentaraua aplikatuko dira eta Natura 2000 Sarearen ondorengo garapena eta egikaritza babestuko dira. Ildo horretatik, TREMEDAL proiektuan proposatutako ekintza guztiek lotura zuzena dute batasunaren intereseko habitat eta espezieen kontserbazio eta maneiuarekin, Habitaten Zuzentarauari jarraiki (1992/43).


Lehen ezustea, Joko Alaik - Kirola - Berria\nLehen ezustea, Joko Alaik\nZeanuriko taldeak Hernani kanporatu du, ustekabean, Berria Pilota Txapelketan. Tolosak nagusitasunez irabazi dio Ultzamari\nUrigoitia Joko Alaiko gazteen mailako aurrelaria, pilota jotzear, Hernanin, etxeko taldearen aurka. JUAN CARLOS RUIZ / FOKU\nOrain arte inolako ustekaberik gabe zihoan XV. Berria Pilota Txapelketa, baina joan den asteburuan izan zen lehenengo ezustekoa, eta ez txikia. Lehen bi partidetan erakustaldia egin, eta Zeanuriko Joko Alai elkarteak irabazi egin zion Hernani multzoburuari. Txapelketa honetan lehen aldiz parte hartzen ari den arren, bikain ari da Bizkaiko taldea, eta ondo merezita izango da final-laurdenetan. Hain zuzen, Tolosaren aurka neurtu beharko ditu indarrak, gipuzkoarrek nagusitasun osoz gainditu baitzuten Ultzamako taldea asteburuan.\nHernani\t1 - Joko Alai\t2\nIgande goizez izan zen ezustea Hernaniko Udal Pilotalekuan, etxeko taldeak amore eman behar izan baitzion Zeanuriko Joko Alairi. Lehen kanporaketan egin bezala, maila bikaina erakutsi zuten bizkaitarrek, eta bistan utzi etorkizunean zeresana emango duten pilotariak dituztela. Haietako bat, Erkiaga II.a, kadete aurrelaria. Emaldi bikote hartuta, erritmo bizian ibili zuen pilota ezker eskuin, eta alde handiegia egon zen bi bikoteen artean. Uitzi eta Oiartzabal hernaniarrak ahalegindu ziren aurre egiten, baina alferrik: 22-8 galdu zuten. Erkiaga II.a kontuan hartzeko izena izango da etorkizunean.\nGogorra eta orekatua izan zen gazteen arteko neurketa, bukaerara arte, behintzat. Erkiaga I.a indartsu hasi zen atzeko koadroetan, eta, Urigoitiaren sendotasunak lagunduta, 15-4 aurreratu ziren bizkaitarrak. Pilotakada askokoak izan ziren tanto guztiak, baina Hernanik ez zuen zorte oso handirik izan. Partida ia amaituta zegoela zirudienean, ordea, buelta hartu zuen lehiak. Salaberria gehiago sartu zen jokoan, eta Intxausti ere bere onera etorri zen. Horri gehituz gero bizkaitarrek opari batzuk egin zituztela, 16-14 jarri zen norgehiagoka. Gipuzkoarrek puntua beharrezkoa zuten bizirik irauteko, baina ezin izan zioten presioari aurre egin. Amaieran hobeto jokatuta, 22-14 irabazi zuen Joko Alaik.\nHala, deus jokoan ez zutela jokatu zuten azken partida Ojuel eta Azpitarte hernaniarrek eta Mendia eta Beobide bizkaitarrek. Erdira arte orekatua izan zen lehia (11-9), baina, handik aurrera, Ojuelek beste abiadura batean jokatu zuen, eta ohorezko puntua eskuratu zuten etxekoek (22-11).\nTolosa\t3 - Ultzama\t0\nBezperan, berriz, Tolosan bertan hartu zuen etxeko taldeak Ultzamaren bisita, eta kanporaketak ez zuen kolorerik izan, aise nagusitu baitziren gipuzkoarrak. Kadeteen arteko partidako lehen tantoak soilik izan ziren orekatuak. Altuna eta Ugartemendia gipuzkoarrak lasai kantxaratu ziren, eta hori baliatu zuten Lopez de Zubiria eta Elizondok pultsuari bere horretan eusteko. Dena den, saskitik pilota biziago bat ateratzean, min handia egin zuen Altunak sakearekin, eta 22-8 nagusitu zen Tolosako taldea.\nAre errazago irabazi zuen bigarren partida etxeko taldeak. Goikoetxea eta Etxeberriak oso serio jokatu zuten hasi eta buka, eta ez zieten ezertarako aukerarik eman Diez de Ultzurrun eta Arceri (22-3). Etxeberriaren joak zeresana piztu zuen pilotazaleen artean. Gauzak hala, dena erabakita zegoen nagusien partida hasterako, eta tentsio falta nabaritu zitzaien lau pilotariei. Hori bai, jaialdiko partida politena haiek egin zuten. Labaka eta Telletxea gipuzkoarrak distiratsuago aritu ziren, eta 22-13 menderatu zituzten Iriarte eta Sarasa. Azken hori ohiko mailatik urrun aritu zen.


TAKE Tolosa :: Hasiera bikaina\nTake Redline Mekanika- Cafes Aitona Askatuak\nLehen fasea bukatu zenetik denbora dexente pasa zen iada, partidurik gabeko hilabetea izan zuten neskek. Bitartean entrenamenduekin jarraitzea zegokien, aurrera pausoak emateko entrenatzea ezinbestekoa baita.\nEntrenamenduetan neskei gogor eta gogotsu ikusten zitzaien, ondo pasatzeaz gain pixkanaka aurrera pauso txikiak ematen ari direla nabaria zen.\nBaina igande honetan, emandako aurrera pauso horiek partiduan zehar erakusteko aukera paregabea zuten neskek. Cafes Aitona Askatuak ziren aurkari, orain arte ezezaguna zen taldea. Takekoen taldean berri onak, behingoz taldeko guztiak prest zeuden partidua borronatzeko! Leire bueltan da! Gainera Uxuek ahulkitik lagundu zigun!\nHasiera-hasieratik partidu parekatsua izango zela nabaria zen, bi taldeek gogor borrokatzen zuten. Partiduko hirugarren minutuan Ainhoaren hirukoa abantaila pixka bat eskuratzeko nahiarekin, baina Askatuko neskek gertu jarraitzen ziguten.\nBigarren laurden hasiera kaxkarra izan zen, konzentrazio falta agian, edota gutxi hitz egitearen ondorioa. Zorionez hortzak estutu eta partiduan berriro ere sartu ginen, 13-0eko partziala egin genuen, Maialenen hirukoa barne! Baina ez zen Maialenen azken hirukoa izango, hirugarren laurden hasiera berriro ere sartu baitzuen!\nLaugarren laurdena erabakigarria izan zen, hirugarren laurdena 31-32 markagailuarekin amaitu baitzen. Kontraerasoak gogor amaitzen ziren, baloia ondo mugitzen zen eta gainera, Leireren hirukoa! Hasiera ezinhobea izan du!\nPartiduko azken emaitza 50-42 Tolosako nesken alde.\nArgi eduki behar dugu bigarren fase hau zailagoa izango dela, beraz, entrenamenduetan ere ikasteko nahia handiagoa izan behar du!\nPartiduan egin genituen akatsak zuzentzen ikasi eta hain ondo egin ez genuena hobetu behar dugu. Goazen ikasten jarraitzera!\n1, 2, 3... Take!


MILA KOLORE somos de colores: 2011/12 - 2012/01\nMILA KOLORE somos de colores\nArrosak edo urdinak ez garelako. Arrosak eta urdinak mugatzen gaituztelako. Eskubide berdinak dituzten gizaki ezberdinak izan nahi dugulako. Denok berdinak, denok ezberdinak. Kolorea, bizirik sentitzea delako. Kolorekoak garelako. MILA KOLORE!\nNENUCO. 2012ko Gabonetako iragarkia\nNESKAK LARROSAK IZATEN HEZIZ\nGabonak begibistan, eta neurri gabeko kontsumoaren aldeko iragarkiz betetzen dira gure telebistako kanal guztiak. Eta beraiekin batera, estereotipoak eta aurreiritziak biderkatzen dira. Nire ustez, ondo deitutako "caja tonta" honen etika eta balore maila normalean penagarria bada ere, datorkigu garai "zoriontsu eta alai" honetan are gutxiago.\nBerdintasunari dagokionez, izugarri kezkatu nau hurrengo iragarki honek\nKalean, antza denez, onartu ta dago etxeko ardurak, zaintza....ez direla genitaltasunaren araberakoak, askotan entzuten dugu. Askotan entzuten dugu holakoak eta honek, gaur egun, berdintasun aldeko jarrera nagusi dela gure artean....baina, agian "teoria" barneratuago dago edota politikoki zuzenagoak garela besterik ez du esan nahi. Bestela, zer dela eta 2011 urtean horrelako iragarkiak bata bestearen atzetik ikusi behar izatea?\nBeste aldetik, agian honen txarrena ez da holakorik ikustea. Zuzenean iraindu eta gutxietsi egin gabe eginten bada, litekeena da honen atzean salmenta estrategia besterik ez egotea, gainontzeko guztia alde batera utzita (baita egiten duten kalte etikoan erreparatu gabe).\nHau horrela bada, berditasunaren aldekoak garela esan esaten dugu baina egin ? Teoria barneratu omen dugu baina, ohiturak, gure jokaera (kontsumo jokaerak barne) aldatu da? Holakorik erosten ditugu existitzen direlako ala existitzen dira guk erosten ditugulako?\nGure jokaeran ezer aldatu gabe (nahiz eta honek esfortsu maila altuagoa suposatu), benetako aldaketa bat... posible al da?\nJarraian, marka honen aurreko urteetako tankerako iragarki gehiago\n(batzuk emiziotik kendu edota moldatu behar izan zituzten)\nADIBIDE GEHIAGO...Youtuben nahi beste!\nPublicado por Juan A. Fernández en 21:27 No hay comentarios: Enlaces a esta entrada\nHaur Hezkuntzako irakaslea. Aita. Kirolzalea. Beti, bidaiak egiteko irrikitan. Misika, dantza eta antzerkizalea. Lagunekin erronka berriak edota kafe lasai bat beti partekatzeko prest.\nHezkuntza sexista eta gure bizitzako lehenengo egunetatik, orduetatik, minutuetatik...(batzutan jaio aurretik ere) jasotzen ditugun mezu eta jarrera sexistak aztertzea da Blog honen helburu nagusia.\nBaita , gizarteak (sistemak) zer eragina duen gugan, eta gure jarrerak eta erabakiak, sistemaren zati bat izanik, gai honen inguruan dituzten garrantzia, eztabaidatzea ere.\nIldo nagusi honez gain, gizakien arteko berdintasunarekiko zerikusia duen edozer gaia ikutzeko zabalik dago. Izan ere, beti gogoeta konstruktiboa eta errespetua onairritzat hartuta.\nGuzti honen inguruan elkartu nahi duzuen guztiak ONGI ETORRIAK !\nThe Pink and Blue Proyect (JeongMee Yoon)\nInoiz erosi al duzu mutil batentzat opari bat supermerkatuaren arabera "neskendako" den korridorean?\nBlog hau bilatu\nGURE BLOGAREKIN BAT\nBELDUR BARIK LEHIAKETA 2011 - CONCURSO BELDUR BARIK - YO NO PERMITO QUE MI CHICO ME CONTROLE// TÚ NO DEJAS QUE EL MIEDO A LAS AGRESIONES TE FRENE// ÉL SABE QUE "NO" ES "NO"// VOSOTROS PASAIS DE IR DE TIOS DUR...\ngurekin egon direnak\nGUIA DE DERECHOS LABORALES EN MATERIA DE IGUALDAD (DEFENSORIA)


Akatsak ezabatutako Outlook mezu elektronikoak eta elementuak. Berreskuratu Outlook posta elektronikoak.\nHasiera Produktuak DataNumen Outlook Repair Outlook mezu elektronikoak eta bestelako elementuak akats bidez ezabatzen dira.\nOutlook elementuak akatsen bidez ezabatu nahi dituzu? DataNumen Outlook Repair Berreskuratu ditzake!\nEzabatu Outlook posta elektronikoak eta objektuak akats bidez:\nOutlook-en posta elektronikoa edo beste objektu bat ezabatzen duzunean, "Del" botoian klik eginez gero, "Ezabatutako elementuak”Karpeta. Berreskura dezakezu "Ezabatutako elementuak”Karpeta, nahi duzun mezu elektronikoa aurkitu eta berriro jatorrizko posiziora edo beste karpeta normaletara eramanez.\nHala ere, elementua "Ctrl-Del" erabiliz kentzen baduzu edo "Ezabatutako elementuak”Karpetan, elementua Outlook-etik behin betiko kentzen da. Berreskuratzeko modu bakarra gure produktua erabiltzea da DataNumen Outlook Repair, arazoa brisa bezala konpon dezakeena, honela:\nAukeratu Outlook PST fitxategia eta bertan elementu batzuk behin betiko ezabatzen dira konpondu beharreko iturburu PST fitxategia.\nKonpondu iturburuko Outlook PST fitxategia. DataNumen Outlook Repair ezabatutako elementuak eskaneatu eta berreskuratuko ditu.\nKonponketa prozesuaren ondoren, Outlook erabil dezakezu PST fitxategi finkoa irekitzeko eta ezabatutako elementu guztiak behin betiko ezabatzen diren kokalekuetara leheneratzen direla aurkitzeko. Adibidez, "Ctrl-Del" botoia erabiltzen baduzu "mezu elektronikoa behin betiko ezabatzeko"Inbox”Karpeta, orduan DataNumen Outlook Repair berreskuratuko du "Inbox”Karpeta berreskurapen prozesuaren ondoren. "Del" botoia erabiltzen baduzu mezu elektroniko hau ezabatzeko "Inbox"Karpeta, eta gero behin betiko ezabatu"Ezabatutako elementuak"Karpeta, ondoren berreskuratu ondoren," leheneratu egingo daEzabatutako elementuak"Karpeta.\nElementuak behin betiko ezabatzen diren tokietan aurkitzen ez badituzu, metodo hauekin aurkitzen saia zaitezke:\n1.1 Aurkitu "Recovered_Groupxxx" karpetetan. Ezabatutako elementuak l gisa tratatu daitezkeost & Aurkitutako elementuak, berreskuratu eta "Recovered_Groupxxx" izeneko karpetetan kokatzen direnak PST fitxategi finkoan.\n1.2 Nahi dituzun elementuen propietate batzuk ezagutzen badituzu, adibidez, mezu elektronikoaren gaia, mezu elektronikoaren gorputzeko gako-hitz batzuk eta abar, orduan propietate horiek har ditzakezu bilaketa-irizpide gisa, eta Outlook bilaketa funtzioa erabil dezakezu nahi diren elementuak PST fitxategi finko osoan. Batzuetan, ezabatutako elementuak berreskuratu eta beste karpeta edo karpeta batzuetan sar daitezke arbitrarekinrary izenak. Outlook bilaketa funtzioarekin, erraz aurki ditzakezu.\nEzabatu gabeko elementu bikoiztuak antzeman ditzakezu "Recovered_Groupxxx" karpetetan. Mesedez, ez ikusi egin. Outlook-ek elementu bat ezabatzen duenean, kopia bikoiztu batzuk egingo ditu modu inplizituan. DataNumen Outlook Repair hain da indartsua, non kopia inplizitu horiek berreskura ditzakeen eta l gisa tratatu ditzakeenost & Aurkitutako elementuak, berreskuratu eta "Recovered_Groupxxx" izeneko karpetetan kokatzen direnak PST fitxategi finkoan.\nPST fitxategiaren adibidea, non "Ongi etorri Microsoft Office Outlook 2003" gaia duen mezu elektronikoa behin betiko ezabatzen den. Outlook_del.pst\n-K berreskuratutako fitxategia DataNumen Outlook Repairbertan, ezabatutako mezu elektronikoa jatorrizko kokapenera berreskuratzen da "Inbox"Karpeta: Outlook_del_fixed.pst


Tripofofobia: forma geometrikoak izutu egiten direnean | Consumer\nTripofofobia: forma geometrikoak izutu egiten direnean\nIkertzaile britainiarrek diotenez, irudi geometriko txikien multzoekiko beldurra uste baino zabalagoa da, esate baterako, ogi baten gelaxkak\narabera: Astelehena, 2013ko irailaren 16a\nIzerditzea, takikardia eta izu-krisiak dira tripofofobia duten pertsonek agertzen dituzten erreakzio batzuk, forma geometriko txikien multzoekiko beldur irrazionala. Panpina baten gelaxkak, inurrijaleak, loreontziak edo xaboi-burbuilak ikusteak fobia hori aktiba dezake. Orain arte uste zen ez zela oso ohikoa Erresuma Batuko Essex-eko Unibertsitateko ikertzaileek egindako ikerketa bat, baina agerian utzi du ez dela horrela. Artikulu honetan deskribatzen da zer den tripofofobia eta zein den fobien jatorria. Arazo psikologikoa da, eta Espainiako herritarrek prebalentzia-datu batere hutsalak erakusten dituzte.\nTripofofobia, patroi errepikatzailearen fobia ere deitua, oso lotuta dauden irudi geometrikoen bistaratzeak eragindako beldur irrazionala da. Ez dago horri buruzko ikerketa askorik, eta zenbait epizialistak, hala nola Arnold Wilkins eta Geoff Cole, fobia horretan interesa duten lehen egileek izan dituzte, eta uste dute forma horietara jotzea ez dela ikasitako beldur kultural batean oinarritzen. Psikologo eta psikiatra askorentzat erreferentziazko (DSM) eskuliburu diagnostikoan eta estatistikoan ez dago sartuta, baina adituek diotenez, forma geometriko txikien multzoei beldur irrazionala eragiten diete pertsona askok.\nZer da tripofofobia?\nGeoff G-ren arabera. Cole eta Arnold J. Wilkins, Centre for Brain Science unibertsitateko ikertzaileak, Colcolester britainiarra, gutxi aztertu zen fobia hau zabalduago egongo litzateke hasieran uste zena baino, forma akutu edo kronikoan. Azken egunetan ‘Psychological Science’ aldizkarian argitaratutako ‘Fear of Holes’ artikuluan ageri dira. Funtzio bisual ebolutibo baten emaitza izan daiteke, gizakiaren eboluzioan garatu zena, animalia pozoitsu batzuekin lotuta. Hori dela eta, ez da beste fobiak bezalakoa, ikasitako kultura-osagaian oinarritzen baitira.\nOrain dela gutxi egindako azterketa baten arabera, pertsona guztiek joera tripofofobikoak dituzte, horretaz jabetzen ez badira ere\nAzterketa hori egiteko, irudien (bereziki, erradiazio monokromatikoetan deskonposatutako argiaren) analisi espektrala egin zuten, tripofofobia eragiten dutenak, eta modu tipikoan lotutako espektro-konposaketa irudi bisual deserosoekin zutela ikusi zuten. Gainera, arriskutsuak izan daitezkeen animalia batzuek ere espektro-ezaugarri hori dute. Egileen arabera, nahiz eta pazienteak ez diren ohartzen elkarteaz, fobia sortzen da neurri batean, sortzen dituzten estimuluek organismo arriskutsu batzuekin oinarrizko ikusizko ezaugarriak partekatzen dituztelako.\nIkerketaren arabera, parte-hartzaileen %16k ikusi zuten erraietako erreakzio oso desatseginak izan zituztela fobia horrekin lotuta. Hala ere, autoreek uste dute pertsona guztiek, nahiz eta horretaz jabetu ez, joera tripofobikoak dituztela, eta, gainera, gorroto hori ez pairatzea aldarrikatzen zutenek ez zutela eroso ikusten beste irudi batzuk ikustean. Izan ere, Coleren arabera, eboluzio-iragan batean arriskutsua zen horrekiko beldurra izateko konfiguratuta dago gizakia.\nGaur egun, Cole eta Wilkins hainbat ikerketa egiten ari dira eguneroko objektuen espektro-ezaugarriak zergatik aukeratu diren beste objektu baten gainean azaltzeko.\nFobia: jaio edo egiten da?\nFaktore genetiko eta ingurumeneko zenbait faktorek pertsona bat fobia izatera makurtzen dute\nFobiak biologian edo ikaskuntzagatik gertatzen dira? Kontsultatutako espezialisten iritziz, galdera erraza da, eta badirudi ez dela ez erraza ez argia. Hala ere, esan daiteke bizitzan zehar sortzen direla, gertaera traumatiko baten ondoren (beldur baliogabetzailea eragiten du, eta modu irrazionalean) edo modu irrazionalean (txakurrei beldurra ematen die, gurasoek beldur baitzaizkie). Hau da, badira faktore genetiko eta ingurumen-faktore batzuk arazo psikologiko hori pairatuko dutenak. Pertsona bat, edozein dela ere, estres-egoeran dagoenean, fobia piztu egiten da.\nLehenengo zeinuak nerabezarotik aurrera agertzen dira, 17 urte inguruan. Oro har, literatura zientifikoan deskribatutako 250 fobia inguru hiru talde handitan sailkatzen dira:\nFobia soziala. Besteek ezetz esateko beldurra da. Atal honetan, taldean hitz egiteko edo jarduteko beldurra, bilera sozialetara joateko beldurra edo harreman berriak ezartzeko beldurra sartzen dira, besteak beste.\nFobia espezifikoak. Beldurra estimulu espezifiko baten ondorio denean gertatzen da: animalia edo elikagai jakin batzuen beldurra, sendagilea, zauriak, espazio itxiak, altuerak edo hegazkinez hegan egitekoa.\nAgorafobia. Aitzitik, fobia hori estimulu nahasien (edozein espazio libre, garraio, espazio itxi) beldur da, baita gaixoari osasunerako berehalako arriskua eragiten dioten antsietate-sintomak ere (adibidez, zorabioa eta bihotzekoa izatea). Fobia ezdeusena da.\n2006. urteko ESEMED (Europako Trastorno Mentalen Azterketa Epidemiologikoa Europan) proiektuaren emaitzek adierazten zuten fobien prebalentzia% 5,61ekoa dela bizitzan zehar, hau da, fobia soziala (% 1,17), berariazkoa (% 3,82) eta agorafobia (% 0,62). Honen arabera:Antonio R. Cano Vinel, Espainiako Estatistika Institutu Nazionaleko (INE) presidentea den Sociedad Española de la Sociedad Española de la Situación y el Estrés (INE) Espainiako Estatistika Institutu Nazionaleko (INE) 2011. urtean, milioi erdi pertsona baino gehiagok antsietate-nahasmendua jasan zuten fobia sozialaren bidez, fobia espezifikoaren %1,79 eta %0,29 (ia 300.000 pertsona heldu) agorafobia. Hau da, Espainiako 2,63 milioi heldu inguruk fobia bat jasan dute beren bizitzan zehar.\nbeldur miedo irracional-eu pánico-eu


«Unter den Linden»: berrikuspenen arteko aldeak - Wikipedia, entziklopedia askea.\n«Unter den Linden»: berrikuspenen arteko aldeak\nUnter den Linden (aldatu)\n18:08, 19 abuztua 2009ko berrikusketa\n9 bytes removed , Duela 12 urte\n00:10, 31 maiatza 2009ko berrikusketa (aldatu)\nt (robota Erantsia: hu:Unter den Linden)\n18:08, 19 abuztua 2009ko berrikusketa (aldatu) (desegin)\n[[Fitxategi:Unter den Linden von oben.jpg|thumb|Unter den Linden]]\n'''Unter den Linden''' ([[aleman]]ezko ''"[[Ezki]]en azpian"'') [[Berlin]]en, [[Alemania]]n, hiriko [[bulebar]] nagusia da. [[Parisko Enparantza]]n hasten da, [[Brandeburgoko Atea]]ren mendebaldeko zatian, [[Akademie der Künste]], [[Adlon Hotela|Adlon Hotel]] ezaguna eta [[Frantzia]]ko [[enbaxada]] aurkitzen diren tokia. Plaza honetatik, 1,5 kilometro egiten ditu ekialderantz [[Schlossbrücke]] izeneko zubiraino [[Museoen Uhartea]]rekin eta Berlingo erdialde ekialdearekin lotura bezala balio duena. Unter den Linden, hiriko ardatz nagusietako bat da, eta bertan aurkitzen diradaude instituzio eta interes turistiko eta kulturaleko toki ugari. Hiriburuko kalerik mitikoenetako bat bezala, historia nahiko bizia du. [[Bebelplatz]]ekin lotzen da Parisko plaza Unter den Lindenen bidez, [[Lustgarten]] ere gurutzatuz.\n== Beste eraikin batzuk ==


Film labur bihurtuta izan da ikusgai euskaraz bizitzeko nahia hainbat zinematan - Euskaraz Bizi Nahi Dut\nEuskaraz bizi nahi dut film laburren hainbat emanaldi egin dira. 2012an hasi eta 2015 urte bitartera Kontseiluak antolatutako Euskaraz bizi nahi dut film laburren lehiaketara aurkeztutako film multzo batek osatu du emanaldia. Azken urteotan hainbat ikastetxeetako ikasle gonbidatu dira emanaldietara (Bilbon, Donostian, Gasteizen, Iruñean, Galdakaon eta Sopelan, kasu) eta beste hainbat herritan ere egin dituzte ikustaldiak.\nIzen bereko dinamikaren baitan kokatzen den ekimena da hau eta hain zuzen ere, dinamikaren filosofiari segituz, elkarlanaren bideari heldu izan dio, Bai Donostiako Zinemaldiarekin eta baita Hendaiako film festibalarekin ere.\nFilm laburren bidez euskaraz bizitzeko nahia irudikatzea izan da lehiaketa honen helburua, ondorioz, proiekzioen gaia eta ardatza ere hori izango. Euskaraz bizitzea ez da ikastea bakarrik edo familiarekin hitz egitea, euskaraz bizitzea zinema ikustea ere bada, eta kirola egitea, eta lan egitea, hedabideak erabiltzea, medikuarenera joatea, salerostea… Iratzartzen garenetik oheratzen garen arte pertsona baten ohiko jarduerak euskaraz egitea da euskaraz bizi nahi izatea.\nherritarrei euskaraz bizitzeko arrazoiak eskaintzen dizkiete film laburrek; euskaraz bizi nahi duten herritarrek pairatu behar dituzten egoerak kontatzen dira eta horiek eragiten dieten egonezina erakusten dute. Euskaraz bizitzea erabaki dutenen adorea eta jasotzen duten elkartasuna erakusten da, era berean. Azken finean, etorkizuna irabazteko euskaraz bizi nahi dut pentsamendua iraultzailea dela erakusten da.\nemanaldiak, euskaraz bizi nahi dut, film laburrak


Irekia Eusko Jaurlaritza - Gobierno Vasco :: Zientzia, Teknologia Eta Berrikuntzarako Euskal Kontseiluak Euskadi 2030 hurrengo ZTPB-Ren estrategia- eta ekonomia-oinarriak onartu ditu\n<iframe src="https://www.irekia.euskadi.eus/eu/embed/videos?video_path=2019%2F12%2F10%2Fnews_59181%2Fhtml5%2Flhk_consejo.mp4" width="320" height="210" allowfullscreen></iframe>\nZientzia, Teknologia Eta Berrikuntzarako Euskal Kontseiluak Euskadi 2030 hurrengo ZTPB-Ren estrategia- eta ekonomia-oinarriak onartu ditu Iturria: Irekia\n2019_12_10_lhk_consejo_vasco_ciencia_02.jpg Iturria: Irekia\n2019_12_10_lhk_consejo_vasco_ciencia.jpg Iturria: Irekia\n2019_12_10_lhk_consejo_vasco_ciencia_03.jpg Iturria: Irekia\nZientzia, Teknologia eta Berrikuntzako Plan berriaren ikuspena da Euskadi Europako eskualde aurreratuenen artean jartzea berrikuntzan, bizi maila eta enplegu-kalitate altu batekin batera\nEuskadi 2030 ZTPBk 20.000 milioi euroko inbertsioa ekarriko du hurrengo 10 urtean, eta Eusko Jaurlaritzak % 6 handituko ditu I+G+i-an laguntzeko urteko aurrekontuak\nRIS3 Euskadi 2030 espezializazio adimentsuko estrategia berri bat da, garatuagoa eta zedarrituagoa, hiru Lankidetzan Oinarritutako Ekimen Bultzatzaileren eta Zeharkako Oinarrizko Teknologien mapa bat biltzen dituena\nEgungo ZTPBren balantze ona egin da; 9.700 milioi euroko inbertsioak aurreikusi dira, eta zientzia-, teknologia-, enpresa- eta ekonomia-arloko emaitzak eskuratu dira\nZientzia, Teknologia eta Berrikuntzarako Euskal Kontseilua Jaurlaritzak, foru-aldundiek, unibertsitateek, teknologia-zentroek, enpresek eta I+G+i babesten duten beste erakunde batzuek osatzen dute, eta gaur arratsaldeko bilkuran Euskadi 2030 ZTPBren oinarrizko estrategia- eta ekonomia-ildoei buruzko dokumentua onartu du. Dokumentu hori ontzen 200 pertsonak parte hartu dute eta, horietatik, 157 zientzia-, teknologia- eta enpresa-erakundeetakoak ziren.\nHurrengo Zientzia, Teknologia eta Berrikuntzako Planaren oinarriak onartutakoan, prozesu bat jarriko da abian haren eduki osoa prestatzeko; horretan, hurrengo Zientzia, Teknologia eta Berrikuntzako Euskadiko Sistemaren eragile nagusiek eta gizarteak berak parte hartuko dute.\nZientzia, Teknologia eta Berrikuntzako Plan berriaren ikuspena da Euskadi Europako eskualde aurreratuenen artean jartzea berrikuntzan, bizi maila eta enplegu-kalitate altu batekin batera.\nEuskadi 2030 ZTPBren ikuspenak Euskadiko gizartea du helburu, bizi maila altua eta enplegu-kalitatea lortuz. Helburu horretara heltzeko dugun tresna nagusia berrikuntzari buruz Euskadi Europako eskualde aurreratuetan kokatzea da, ikerketa, teknologia-garapen eta berrikuntza arloko inbertsioak handituz. Inbertsio horiek Euskadiko gizarte-erronka handiak konpontzen lagunduko dute, adibidez, osasuna, klima-aldaketa eta energia, enplegua, eraldaketa digitala edo genero-berdintasuna, guztiak ere 2030erako NBEko Garapen Jasangarriko Helburuekin bat datozenak.\nEuropako Helmugako Oinarrizko Programa berria abiapuntutzat hartuz, hiru zutarri proposatzen dira plan berrirako: 1. Zutarria: Bikaintasun zientifikoa, 2. Zutarria: Industria-teknologiako lidergoa, 3. Zutarria: Berrikuntza irekia. Gainera, talentua arkitektura estrategiko honen ernamuintzat hartzen da, oinarrizko eta beharrezko elementua baita aurreko hiru zutarriak garatzeko.\nEuskadi 2030 ZTPBk 20.000 milioi euroko inbertsioa ekarriko du hurrengo 10 urtean, eta Eusko Jaurlaritzak % 6 igoko ditu I+G+i-an laguntzeko urteko aurrekontuak.\nPlan berriari buruzko ekonomia-eszenategietan, aurreikusi da 20.000 milioi eurotara helduko dela ikerketan eta garapenean egingo den guztizko inbertsioa 2020-2030 aldian, tartean sartuz finantzaketa pribatua, finantzaketa publikoa eta nazioarteko funtsetatik heldutakoa.\nEusko Jaurlaritzak estrategikotzat du plan berri hori Euskadiren etorkizunerako, eta bultza-indarra jarriko du hura ezartzen den aldi osoan, inbertsioa handitzeko ahaleginaren lider arituz. Horretarako, I+G+i-an laguntzeko urteroko aurrekontuak, gutxienez, % 6 handitzeko konpromisoa hartu du. Horretarako, 6.000 milioi euroz gorako guztizko inbertsioa egingo da planak iraungo duen hamar urtean.\nRIS3 Euskadi 2030 espezializazio adimentsuko estrategia berri bat da, garatuagoa eta zedarrituagoa, hiru Lankidetzan Oinarritutako Ekimen Bultzatzaile eta Zeharkako Oinarrizko Teknologien mapa bat biltzen dituena\nEuskadi 2030 RIS3 espezializazio adimentsuko estrategia berriak hiru lehentasun ezartzen ditu: 1) Industria adimentsua; 2) Energia garbiagoak, eta 3) Osasun pertsonalizatua. Bestetik, lau aukera-eremu zehazten ditu: 4) Elikadura osasungarria; 5) Ekoberrikuntza; 6) Hiri jasangarriak, eta 7) Euskadi sortzailea.\nEuropako metodologiarekin bat etorriz, eremu horiek enpresa-ahalmenak, ahalmen zientifiko-teknologikoak eta merkatu-aukerak uztartzearen emaitza dira, eta aurrerakada ekarri dute estrategia zedarritzeko orduan. Halaber, bilakaera bat izan dutela erakusten dute, gizarte eta ekonomia globalari eragiten dioten hiru eraldaketa handiek Euskadin utzitako markaren ondorioz. Hiru eraldaketa horiek hauexek dira: teknologia eta arlo digitala, energia eta ingurumena, eta gizarte-demografia, tartean direla zahartzea, migrazio-mugimenduak eta emakumeen berdintasuna, azken eraldaketan.\nGizarte-erronken eta RIS3 estrategiaren arteko integrazio handiagoa lortzearren, hiru Lankidetzan Oinarritutako Ekimen Bultzatzaile berri sartu dira zahartze osasungarri, mugikortasun elektriko eta ekonomia zirkularraren arloetan, Europako Helmuga programa berriko misioekin lerrokaturik.\nGainera, Oinarrizko Teknologien Mapa bat definitu da, RIS3 espezializazio-arlo guztiekin zeharkakoagoa; gerora, estrategia abiarazten ari diren gidaritza-taldeek aplikazio zientifiko eta teknologikoetan gauzatuko dituzte arlo horiek.\nEgungo ZTPBren balantze ona egin da, 9.700 milioi euroko inbertsioak aurreikusi baitira, eta zientzia, teknologia, enpresa eta ekonomia-arloko emaitzak eskuratu.\nEgungo Zientzia, Teknologia eta Berrikuntzako Plana betetzeko fasean osoki sartuta, lehen etapa honen balorazio ona egin da; behatu ahal izan da hobetu egin dela sistema osoaren efizientzia eta, ondorioz, emaitzak ere hobetu egin direla. Plana amaitzerako, I+G-n 9.700 milioi eurotik gora inbertitu egingo dira, emaitza hauexetan zehaztuta:\n42.300 argitalpen zientifiko indexatuta (> % 55, lehenengo kuartilean);\nEuropako eta nazioarteko patenteen 3.000 eskaera;\n86.000 milioi euro goi- eta erdi-teknologiako esportazioetan (2014an guztizko % 47 izatetik 2020an % 55 izatera);\n72.000 milioi euro enpresen produktu berrien fakturazioan (2014an guztizko % 15 izatetik 2020an % 19 izatera);\nNazioarteko finantzaketatik bildutako 830 milioi euro (H2020 programako Europako proiektu lehiakorretako > 700 milioi);\n5.000 doktore berri;\n13.300 pertsona dedikazio osoko baliokidetasunean (EDP) 2020an,\n10 enplegutik gorako guztizko enpresa kopurutik, % 44,5eko enpresa berritzaile.\nInbertsioei dagokienez, ekarpen handiena enpresek egin dute, 5.300 milioi eurotik gora jarrita, eta, hala ere, ZTPBren hasierako aurreikuspenen % 80ra geratu dira. Aldiz, Eusko Jaurlaritzak egindako inbertsio-ahalegina nabarmentzen da: 2.928 milioi euro jarrita, planaren hasierako aurreikuspenen % 107ra heldu da.\nErdietsitako aurreko lorpenen aldean, badira ZTPBn hobetu beharreko bi arlo nagusiki, eta Euskadi 2030 ZTPB berrian horiei helduko zaie: 1) I+G inbertsioak handitu, bereziki enpresa-sektorean, Europako batez bestekoarekin dagoen aldea murrizteko, eta 2) Euskadiko ETEetan berrikuntza bultzatu; hartara, Euskadi Europako herrialde aurreratuenetan kokatuko da berrikuntzan, bere nazioarteko posizioa eta ospea hobetuz.


Asistencia sanitaria y seguros. Alumnos.Tecnun. Universidad de Navarra\nGizarte Segurantzaren Institutu Nazionalaren Eskola Asegurua:\nBarnean hartzen dira: 28 urte baino gutxiagoko ikasleak, Hezkuntza Ministerioak onartutako titulazioetan matrikulatutakoak, Gizarte Segurantzako beste erregimen batean alta egin ez dutenak, lan-kontraturik ez dutenak, eta Espainian legezko egoiliar diren atzerritarrak. Matrikularen barnean dago.\nPrestazioak: eskola-istripuak, familia-ezbeharrak, neuropsikiatria, kirurgia, tokologia, biriketako eta hezurretako tuberkulosia, etab.\nOsasun-zentro itunduak: kasu horietan osasun-laguntza behar izanez gero, ikaslea Gipuzkoa Poliklinikara joan beharko da (Miramon pasealekua, 174), Donostiako campusean.\nIstripua jazotakoan TECNUNen campusean egonez gero, TECNUNeko idazkaritzara jo beharko du ikasleak, eta Ana Morenori abisatu (amoreno@tecnun.es; luzapena: 2420), laguntza-partea betetzeko eta, ondoren, Poliklinikara joateko.\nTECNUNen campusetik kanpo egonez gero, ikasleak Idazkaritzara deitu beharko du ahalik eta lasterren, eta Poliklinikara joan. Ondoren, laguntza-partea bidaliko zaio Idazkaritzatik.\nEskola-aseguruaren estalduratik kanpo geratzen dira bestelako gertakari batzuk, hala nola ikaslearen etxean jazotako istripuak edo ohiko gaixotasunak. Kasu horietan, osasun-zentro eta ospitale publikoetan jaso beharko da laguntza, osasun-txartela aurkeztuta.\nInformazioa: GIZARTE SEGURANTZAKO INSTITUTU NAZIONALA.\nEbaluazio-sistema behar bereziak dituzten ikasleei egokitzea\nOrotariko behar bereziak (arreta-defizitaren eta hiperaktibitatearen nahasmendua, dislexia, fobiak, gaixotasunak, istripuak, etab.) izatearen ondoriozko behar bereziak dituzten ikasleek ebaluazio-sistema egokitzea eska dezakete, bai eta azterketak egiteko emandako denbora luzatzea ere.\nHorretarako, ikasleak inprimaki hau aurkeztu beharko du ikasturte bakoitzean Ikasleen Zuzendariordetzan, egokitzapena egiteko medikuak zehaztu dituen urratsak jasota dituen txosten batekin batera.\nIkasleen Zuzendariordetzari dagokio aplikagarriak diren beharrezko egokitzapenak egitea, ikasleari eman beharreko azken baimen akademikoa jaulkitzea, eta ikaslearen aholkulari akademikoari jakinarazpen bat bidaltzea.\nEgokitzapenak egiteko eskaera-inprimakia 201 KB


Laugarren tximinoa: 4MK Thrillers serieko lehen zatia | Egungo Literatura\nJuan Ortiz | 03/09/2021 17:37 | Biografia, Liburuak, Nobela beltza\nJD Barker aurrekontua\nLaugarren tximinoa —La laugarren tximinoa ingelesez - JD Barker egile estatubatuarraren bigarren eleberria da. 2017ko ekainean argitaratua, 4MK Thrillers saileko lehen zatia da, publikoak eta kritikak oso harrera ona izan dutena. Gainera, urte hartan liburuak Apple E-Book sariak jaso zituen "Excellence in Independent Publishing" kategorian eta suspense thriller onenaren Audie saria.\nOrdurako, Barker jada ezaguna zen krimen, beldurrezko eta zientzia fikziozko istorioen sortzaile gisa forsaken (2014), bere estreinako eleberria. Izan ere, filmaren eta telebistaren eskubideak Laugarren tximinoa liburua Paramount Pictures-i eta CBS-ri kaleratu baino ia urtebete lehenago saldu zirenHurrenez hurren.\n1 Laugarren tximinoaren laburpena\n2.1 Klasikoa eta originala\n3.1 Haurtzaroa, nerabezaroa eta ikasketak\n3.2 Lehenengo lanak\n3.3 Idazle gisa hastapenak\n3.4 Literaturako sagaratzea\n4 JD Barker-en mezuak\n4.1 Ipuin laburrak\n4.2.2 4MK Thrillers Series\n4.2.3 Nobelak James Pattersonekin elkarlanean\n4.2.4 Beste nobela batzuk\n-Ren laburpena Laugarren tximinoa\nLiburuaren izenburuak hiru tximino jakintsuen Txinako kode morala aipatzen du: ez ikusi gaizkirik, ez entzun gaizkirik, ez egin gaizkirik. Hori dela eta, lehenengo orrialdetik gertaeren segida aurreikusten da, benetan gaixo dagoen, gogo bortitz eta sortzaile baten erritmora zuzenduta. Puntu honetan funtsezko galdera nor da edo zein da laugarren tximinoa?\nSerial killer-entzat bere nagusitasun intelektuala erakusteko diseinatutako jokoa da. Funtsean poliziarentzat diseinatutako igarkizuna da, hurrengo biktima salbatzeko aukerarekin amaitzen dena.. Baina, hasieratik hiltzailea bere jazarrien aurrean urrats bat aurrerago hasten da ... Dagoeneko hilda dagoen arren, beste biktima bat egon liteke.\nLaugarren tximinoa (Áncora & ...\nBost urtez, Chicagoko herritarrek "Laugarren tximua" izendatutako serieko hiltzaileak bere bizilagunak izutu ditu. Bere gorpua aurkitzean, poliziak azkar ohartzen dira egoera presaz. Dirudienez, gaizkilea azken mezua bidali nahian zebilen: oraindik ere bizirik egon daitekeen beste biktima bat dago.\nOndorioz, detektibea Sam Porter —4MK zeregin bereziko zuzendaritza— hori intuitzen du, hilda egon arren, hiltzailearen egitasmo lazgarriak urrun daude. Sentimendu hori berretsi egiten da psikopataren jakaren poltsikoetako batean egunkaria aurkitu ondoren.\nLaugarren tximinoak idatzitako lerro harrigarriak irakurtzen dituzunean, Porterrek ulertzen du dagoeneko zorigaitz ero baten barruan harrapatuta dagoela. Gainera, gorputzaren deskonposizio egoerak zaildu egiten du hiltzailearen nortasuna jakitea, beraz, zailagoa da biktimaren nondik norakoak aurkitzea. Hori gutxi balitz, poliziak presa salbatzeko denbora gutxi du.\nKlasikoa eta originala\nRen narrazio haria Laugarren tximinoa suspense garaikidearen klasiko handiek sortutako sentsazioak ekartzen ditu gogora (esaterako Arkumeen isiltasuna o Zazpi, adibidez). Hala ere, liburuaren garapena oso originala da. En primer lugar, ez dago hiltzaile baten bila dabilen detektibe tipikorik, azken hau aldez aurretik zendu baita.\nEra berean, historiak ezinbesteko osagai guztiak biltzen ditu thriller ona: buruko joko korapilatsuak, arrisku hilkorrean dagoen emakume gaztea, tentsio iraunkorra eta trama zorrotzak. Aurrerago, hilketaren egunkariak bilakaera errealista erakusten du itxuraz normala den haurtzarotik helduaroa benetan bihurritua izan arte.\nUrtean JD Barkerrek lortutako ordainketa kuotaren zati handi bat Laugarren tximinoa haien deskribapenen eraginetik eratortzen da. Izan ere, xehetasun eskatologikoak nahiko maiz gertatzen dira istorioan, horrela, Ez da mota guztietako jendearentzako irakurketa gomendagarria. Emaitza irakurle sentikorrentzako istorio bizia, iluna eta kezkagarria izan da.\nOndorioz, Barker-en ipuinak kontatzeko estiloak zinema fotograma oso dramatiko eta entretenigarriak eskaintzen ditu thriller zaleentzat. Arrazoi hauengatik, literatura kritika gehienak baloratu dute Laugarren tximinoa liburu dinamiko, dibertigarri eta adiktibo gisa.\nHaurtzaroa, nerabezaroa eta ikasketak\nJonathan Dylan Barker 7ko urtarrilaren 1971an jaio zen Lombard, Illinois, Estatu Batuetan. Haurtzaro osoa bizi izan zuen bere egoeran, 1985ean familiarekin Englewoodera (Florida) joan zen arte. Han, Lemon Bay High School-en (1989) batxilergoa lortu zuen. Geroago, Fort Lauderdale-ko Arte Institutuan izena eman zuen enpresa administrazioa ikasteko.\nBarkosek lana Paul Gallotaren eskutik aldizkarian 25. paraleloa unibertsitateko ikasle izan zen garaian. Aldizkari horretan lankide estua izan zuen Brian Hugh Warnerrekin (geroago mundu mailan ezaguna egin zen Marilyn Mason). Bere lan aipagarrienen artean Seventeen edo TeenBeat bezalako taldeei egindako elkarrizketak daude.\nIdazle gisa hastapenak\n1992 In Barker gertaera paranormalekin lotutako ikerketen emaitzak erakusten hasi zen Agerian utzi, egunkariko zutabe txiki bat. Paraleloki, lehen pausoak eman zituen idazle mamua (ghostwriter) sortzen ari diren beste autoreei beren argitalpenekin laguntzen ari den bitartean.\nIllinois idazlearen webgune ofizialean agertzen da Stephen King-ek Leland Gaunt pertsonaia erabiltzeko baimena eman zion (eleberriarena Beharrezko Gauzak) zati bat irakurri ondoren ren lehen edizioa forsaken. Gainera, Barker-en lehen eleberria Amazon-en salduenetako bat bihurtu zen eta argitalpen munduko hainbat sarietarako izendatu zuten.\nKing ez ezik, Barkerrek Neil Gaiman, Dean Koontz eta John Saul aipatu ditu bere eragin literarioen artean.. Gaur egun, egile estatubatuar hau misterio, beldurrezko, zientzia fikziozko eta paranormal istorioen generoen artean ezagunena da bere herrialdean. Zalantzarik gabe, autoreak txikitatik garatutako eta bere idatzietan erabilitako joerak dira.\nZentzu honetan, honako ohar hau Barkerren webgune ofizialean agertzen da: "... Atsedena nire ohearen azpian gutxienez bi aldiz egiaztatu ondoren etorri da eta gero nire burua maindireen segurtasunaren azpian gorde (munstroak sartzen ez zituena), burua ondo estaliz. Ez zen sekula sotoan jaitsi. Inoiz ez ".\nJD Barker-en mezuak\nGure artean (1995)\nModu maltzurrak (1997)\nDeitzaile baten jokoa (1997)\nGela 108 (1998)\n4MK Thrillers Series\nLaugarren tximinoa (2017)\nBosgarrena hiltzea (2018)\nSeigarren Haur Gaiztoa (2019).\nNobelak James Pattersonekin elkarlanean\nKostaz Kostako Hilketak (2020)\nBeste nobela batzuk\nDrakul (Dacre Stoker-ekin batera egina - 2018)\nBihotzak izan behar duen lekuan hautsitako gauza bat du (2020)\nDeitzaile baten jokoa (2021).\nArtikuluaren bide osoa: Egungo Literatura » ondasun » Nobela beltza » Laugarren tximinoa\nLau haizetako basoa